“ACRECAko” Erdi Maratoia Zaragozan – DAD Kutxabank\nHome Albiste nabarmena, Atletismoa, newsletter-eu “ACRECAko” Erdi Maratoia Zaragozan\n“Martxoak 16-18ko asteburuan A.C.R.E.C.A.-ren XVIII. Maratoi-erdi Txapelketa ospatuko da Zaragozan, Caja de Ahorros Inmaculada (CAI)-ko lankide-ohien Elkarteak antolaturik. Azken ediziotan kale egin ondoren, gure taldea berriro aurkeztu nahi genuke ekitaldi honetan eta horregatik animatzen zaituztegu bertan parte-hartzera, gure lankide elkartearen ahalik eta ordezkaritza zabalena lortzeko intentzioz.\nOstatua, ostiraleko koktel-aperitiboa, larunbat eta igandeko bazkariak (sari banaketa azken honetan izango da), izen-ematea eta dortsalen jasotzea CAI Elkartearen bitartez kudeatuko da. ACRECA txapelketan parte-hartzea lankide-elkarte ezberdinetako kideei mugatuta egon arren, azpimarratu nahi dugu Zaragozako Maratoi-erdia zein aipaturiko ekitaldiak hauen senide eta laguntzaileei ere irekiak daudela.\nParte-hartzeko interesa duena gure lankide Lander Garciarekin harremanetan jarri dadila lgarcia@kutxabank.eshelbide elektronikoaren bidez, mesedez. Proposamenaren zehaztasun gehiago eman eta ekitaldiaren gutxigorabeherako kostuaz informatuko zaizue.\nIRTEERA EGUNA 2019/04/06 IBILBIDEA Etxalar AZALPEN ZEHATZA Etxalar euskal oihutura zaharren aztarnak gordetzen dituen herri…\nDAD Kutxabankeko Golf kirolen jardueren barruan, datorren abuztuaren 20an, AEBBK Aste Nagusiko 2. txapelketa ospatuko…\nBertso Bazkaria 2018 (Bilbo)\nACRECA-ko “NEW YORK” Bidaia


Final-zortzirenetako lehen bi saioen hautaketa\nSarean daude Oñatiko eta Amasa-Villabonako saioetako bertsoaldi hautatuak. Goierri Irrati Telebistak, Erlo Telebistak, 28 Kanalak eta Goiena komunikazio taldeak elkarlanean grabatutako irudiak dira.\nArrateko jaietako bertso afaria\nArrateko Kantabria jatetxean jendetza bildu zen Maialen Lujanbio, Oihana Iguaran, Andoni Egaña eta Sebastian Lizaso entzutera, Jon Mikel Mujikak jarritako gaiei erantzunez.\nZizurkil beheko bertso saioa\nElbarrenako festen harira bertso saioa antolatu zuten Joxe Arregi plazan dagoen elizan. Bertan Maialen Lujanbio, Miren Artetxe, Igor Elortza eta Amets Arzallus aritu ziren kantari Igotz Alkotaren gidaritzapean\nZein umek pasa du udarik onena?\nGipuzkoako Bertsolari Txapelketa2019-09-16


garbiketa zerbitzua indartu da - Noticia detalle - Zarautz\ngarbiketa zerbitzua indartu da\nZARAUZKO UDALAK GARBIKETA ZERBITZUA INDARTUKO DU\nEkitaldia edo albistearen eguna honako hau da : 2020/06/02\nZarauzko Udalak, urtero bezala, garbiketa zerbitzuak indartuko ditu ekainaren 1etik irailaren 30a bitartean.\nIban Sanmartin (EAJ-PNV) Herrilan zinegotziaren esanetan: “COVID-19aren ondorioz, garbiketak gehiago indartuko ditugu aurten. Egungo egoeran, herriaren bazterrak ondo deseinfektatzea oso garrantzitsua dela argi daukagu”.\nAlde batetik herriko edukiontzi guztiak desinfektatu egingo dira ura eta xaboiarekin, astean bitan.\nKale garbiketari dagokionez, berrikuntza bezala, eta Osasun sailaren gomendioa jarraituz, malekoian dauden hiri altzariak desinfektatu egingo dira, besteak beste, banku eta zaborrontziak. San Martinen esanetan: “Zaborrontzi guztiak hustu, zabor bilketa egin eta desinfektatu egingo dira, kutsadurak sahiestu daitezen”. Bestalde, Zarauzko errepideak eta bide bazterrak desinfektatzeko, kamioi cisterna eta baldeadora erabiliko dira egunero.\nGipuzkoako Foru Aldundiak ere, irailaren 30arte bitarte, hondartzako garbiketa martxan jarri du.\n“Herria inoiz baino garbiagoa eta desinfektatuagoa egotea nahi dugu, pandemia ez da oraindik bukatu eta hartu daitezkeen neurri guztiak hartuko ditugu koronabirusaren aurka egiteko” burutu du Sanmartinek.


Hiri Segurtasuneko eta Udal Zerbitzuetako aurrekontuak aurkeztu dira - Gaurkotasuna - Hondarribia\nHiri Segurtasuneko eta Udal Zerbitzuetako aurrekontuak aurkeztu dira\nHondarribiko Udalak Hiri Segurtasunerako 2.979.900 euroko aurrekontua dauka 2020 urterako, eta 3.613.342 euro zerbitzu orokorretarako.\nHondarribiko Udalak Hiri Segurtasunerako 2.979.900 euroko aurrekontua dauka 2020 urterako, eta 3.613.342 euro zerbitzu orokorretarako. Hala eman du aditzera gaur Juan Mari Altuna Ogasun eta Hiri Segurtasuneko zinegotziak. Gaurko prentsaurrekoarekin, 2020ko udal aurrekontuen departamentukako aurkezpena amaitutzat ematen da.\nHiri Segurtasunari dagokionez, “aurrekontuaren %80a Udaltzaingoaren lehen kapitulura doa. Beste %20 gastu orokorretara bideratzen da, seinaletika, gailu berriak, mantenmienduak, jantziak edota egunero sor daitezken arazoei aurre egiteko. Kontutan izan behar da une hauetan 29 udaltzain daudela, eta 365 egun lan egiten direla, 24 orduko zerbitzua eskainiz” esan du Juan Mari Altunak.\n“Hiri segurtasunetik, helburu nagusienak Hondarribia hiri seguroa izaten jarraitzea da, ahal den neurrian behintzat. Hortaz gain, trafikoaren antolakuntza eta aparkamenduaren kudeaketa hobetzen jarraitzea da gure asmo nagusienetakoa”.\nUdaleko zerbitzu orokorretarako aldiz, aurrekontua 3’6 milioi eurokoa da. “Normalki Udalak 100 langile inguru izaten ditu, une hauetan 127 dira, baina horietako 19 epe baterako fomentoko langileak dira. Ez da ahaztu behar ere uda garaietan udaltzain eta otazain asko kontratatzen direla”.\nZerbitzu Orokorretatik, helburuak desberdinak dira. Adibidez, Udaleko gardentasuna hobetu gardentasun planean aurrera eginez, herritarren parte hartzea sustatu, Udalaren barne antolamentua hobetu, hiritarrari zerbitzu egokiagoak eskaini adibidez BAZ eta Hirigintza departamentuak egokituz, eta e-administrazioa martxan jartzeko lanetan aritzea.


Juan Miguel Gutiérrez. Zinemagilea: Egungo zuzendari askori esker egiazko euskal zinea egiten ari da - Euskonews\nIzan al daiteke baikorra eguneko baldintzekin? galdetu diogu Juan Migueli, euskal zineak aurrean dituen erronkei begira. Eta zalantzarik gabe bai borobil bat bota du, gure zinea zein testuingurutan mugitzen den kontuan hartuta. Gutierrezek dioenez, gero eta gehiago dira “zero dirulaguntzara” apuntatzen diren zine ekoizleak, hau da euren egitasmoetako arlo teknikoa zein sortzezkoa, dedikazioz eta sakrifizioz burutzen dituztenak. Teknologiak horretan bikain laguntzen duelakoan dago, eta emaitzak ikusgarriak bilakatzen ari dira. Euskal zineak eszenategi berriak lortu dituela azpimarratzen du eta telebista, zine pantaila eta, nola ez, Internet plataforma egokiak bihurtu dira Gutierrezen iritziz. Sarea erakusleiho ezin hobea bilakatu dela baieztatzen du eta bere pelikuletako batzuk, jada, Internet ikus daitezke, modu askean, inoren morrontzapean egon gabe. “Horren bidez gure ahalegina saritua ikusten dugu eta gure mezua ezagutua eta zabaldua” Juan Miguel Gutiérrez Márquez (Errenteria, 1945) Errenterian jaiotzen da 1945ean. Jesusen bihotzaren anaietan eta Jesuitetan ikasten du. Jesusen lagundian sartu eta Kongora bidaltzen dute (egungo Kongoko Errepublika Demokratikoa), bertan 5 urte ematen ditu Filosofia ikasten eta bigarren hezkuntzako ikastetxe batean irakasle. Bruselaseko INSAS-en Zinea eta Komunikabidea ikasi zuen. Gero, Jesusen lagundia utzi eta Donostiako Herri Irratian hasten da lanean, saio informatiboetan eta ikerketa musikaleko programetan. 1981ean HABEn sartzen da eta pertsona helduei euskara irakasteko ikus-entzunezkoak egiteaz arduratzen da. Zentzu honetan, “Bai Horixe” ikus-entzunezko metodoa garatzen du, besteak beste. Luzemetraien artean hauek aurki ditzakegu: 2000 Paisaje con nieve (Pequeña canción) 2004 Tabula Rasa 2005 Bozes Lexanas 2006 Isiltasun Kalea / Calle Silencio 2007 Angor 2008 Motema na ngai 2009 Zuzendu mesedez! / ¡Enfoquen, por favor! 2010 La Plaza de la Música 2012 Mur-mur (Murmullos) Angor eta Paisaje con nieve kenduta, beste guaztiak Donostiako Zinemaldirako hautatuak izan dira. Hauek ditugu laburmetraiak: 1998 Cuentos de Mayo 2005 Cronica d’o 25 de Chunio 2006 Hiru kontakizun krudel 2008 Blues del asno 2010 Manuale di ornitologia 2011 Zuri


Nostalgia barik - - Goiena.eus\nMarijo Deogracias 2022-01-21 00:00\nSareetan norbaitek gogoratzen duenean umetako edo gaztaroko edo beste sasoi bateko zerbait, beti agertzen da beste norbait "nostalgiko" esaten; leporatzen. Alegia, negatiboa balitz legez beste garai bateko kontuak gogoratzea, edo "oraindik" ere gustatzea.\nPentsatzen jarrita, izan daiteke zaharrunoek maiz egiten duten zerbait. Ikusi bestela zelako arrakasta izan zuen, adin batekoen artean, Stranger Things serieak, edo azken boladan sarean dabilen beste joko hori: "Esan gazteek ulertuko ez duten zerbait" –"nik EGBn ikasi nuen" haren oinordekoa, nik pentsa–. Bai, badira 80ko hamarkadako musika hobea zela esaten dutenak ere –eta horren aitzakian beti kanta berdinak entzuten dituzte. Horren adibide praktiko bat, Euskadi Irratiko Bihotzeko fonoteka: gonbidatu askoren kasuan, egindako abesti aukeraketak zelatatzen ditu; denbora geratu egin dute, musika gustuei dagokienez, behintzat.\nGogoan daukat umetan aitari "karroza" esaten geniola anaiak eta biok, beti bere kantuekin bueltaka zebilelako. Urtero, abuztuko oporretako bidaiarako, zinta batean grabatzen zituen bere gustuko abestiak. Guri beti bilduma bera zela iruditzen zitzaigun, baina ordena aldatuta. Kanta haietako asko 60ko hamarkadakoak ziren. Norbaitek esango du: "Obvio, bere gaztarokoak". Eta bai, halaxe da. Baina orduan, zer dira euren gaztaroko musika, film eta serieak aldarrikatzen dituztenak, gazteagoenak errefusatuz? Nostalgikoak ala karrozak?\nBada, hori dena etorri zait gogora dentistarenetik bueltan. Ez dit, ba, esan 11 urterekin ikastolan apurtu nuen hagina konpondu beharra daukadala! "Orain? 49 betetzear nagoela? Benetan? Baina bizitza guztia daramat hola!". Zera erantzun dit: "Horregatik!". Eta hemen ni, nostalgiko jarri nahi izan barik, gazteago nintzela apurtutako nire hagin zorrotzak izandako arrakasta gogoratzen, sarri eragin dituen sorpresa aurpegiak irudikatzen, hari esker ere esan izan dizkidaten gauza politak oroitzen. Baina, aizue, ni ere nostalgia barik, e!


Tableta eferveszenteak Keto Guru erosi Kanaria Handiko Las Palmasen\nErosi tableta eferveszenteak Keto Guru Kanaria Handiko Las Palmasen\nTableta efervescenten erosketa Kanaria Handiko Las Palmasen\nKeto Guru Bio Argaltzeko Osagarria Kanaria Handiko Las Palmasen fabrikatzailearen prezioa da. Tableta eferveszenteak webgune ofizialean eros daitezke 49 € truke. Keto Guru-en prezioaren erdia jaso ahal izateko, erabili eskaera orria eta sartu eskaera datuak eskaera orrian. Enpresako gure aholkulariak laster deituko zaitu zure intereseko galdera guztiei erantzuteko eta eskaera egiteko. Ordainketa paketean entregatzearen truke egiten da. Deia doakoa da Espainian.\nBio argaltzeko osagarri hau bilatzen ari zaren produktua al da? Bere Kanaria Handiko Las Palmasen eskatzeko, bete webgune ofizialean dagoen formularioa. 1. Bete formularioa zure harremanetarako datuak adierazteko. Ez ahaztu Kanaria Handiko Las Palmas egiaztatzeko entregatzeko. Utzi eskaera bat gure webgunean ahalik eta kontu handienarekin. 2. Itxaron kudeatzailearen deia, eskaeraren xehetasunak eta sartutako informazio pertsonala argitzeko. 3. Begiratu paketea posta bulegoan eta ondoren ordaindu.\nKeto Guru eska dezakezu Espainia osoan. Postaz edo mezularitza bidez bidaltzeko kostua ezberdina izan daiteke Espainian duzun kokapenaren arabera. Ordainketa paketea zure helbidean jaso ondoren Kanaria Handiko Las Palmasen jaso eta ondasunak egiaztatu ondoren. Gaur bakarrik DESKONTUA-% 50! Bizkortu eskaintza aprobetxatzera.


@okerreko - Lemmy.eus\nokerrekoto Software Libre Zalantzak•Mugikorrak eta sistema libreak\nAupa! Nire mobil zaharra oso gauza eskasak egiten ari da, saiatuko naiz konpontzen baina badazpada… …\nokerrekoto musika•556 euskal kanten akordeak\nUau! Baina ze udalekutatik atera da hau? Sekulako altxorra da :-)\nPare bat edo hiru probatu ditut eta uste dut batzuk behar dutela zuzenketa txikiren bat baina oro har edozein gaubela alaitzeko modukoa da dokumentu hau. Harritu nau 90. hamarkadatik gehien agertzen diren taldeak Julio Kageta eta Beti Mugan izatea. Nire super faboritoak dira baina uste nuen nahiko minoritarioak zirela… Pozten naiz! Milesker @Porru@lemmy.eus !\nokerrekoto Software Libre Zalantzak•Nola jarri Thunderbird abiotik atzekaldean aktibo jakinarazpenak edonoiz jasotzeko?\nokerrekoto Fedibertsoa•Gaur fedibertsoak 13 urte betetzen ditu!\nAi ama! Qué horror! Nik identi.ca-ko kontua izan nuen, atera eta gutxira… Ze zaharrunoa sentitzen naizen… benetan 13 urte pasa direla!!! Bueno, ba zorionak fedibertso!\nokerrekoto musika•Irratiak zuen ordenagailuan\nEgia esateko, zalantzak nituen non publikatu kontu hau. Ez da zehatz-mehatz musikari buruzko ezer nahiz eta lotura duen baina ez zen ezta ere softwareari buruzkoa… Tira, hemen uzten dut. …\nokerrekoto Lemmy.eus iragarpenak•Sutetik itzuli gara Fenix txoria bezala\nokerrekoto Software Libre Zalantzak•RSS aplikazioak\nokerrekoto musika•Fedibertso, derrigorrez entzun beharreko artista/diska gomendiorik?\nOrain The Bug eta Earth-ek elkarrekin egindako diska entzuten. Atera zenean asko gustatu zitzaidan eta entzuten dudan orotan ulertzen dut zergatik. THE BUG Kevin Martin musikaria da (GOD, Techno Animal, TCOGV…), elektronika astuna eta dub ilunaren territoriotan mugitzen dena. Earth doom-drone-blues instrumentalaren txerifak. Denen artean ondo konbinatzen dituzte gitarrak eta katxarritoak.\nkritika bat (en): https://pitchfork.com/reviews/albums/23031-concrete-desert/ beste bat (es): https://www.mondosonoro.com/criticas/discos-musica/the-bug-vs-earth-concrete-desert/\nokerrekoto Fedibertsoa•Lemmur: Lemmyren Androiderako bezeroa F-Droid-en dago!


Gaizka Garitano, Eibar futbol taldeko entrenatzailea\n«Oraindik ez nago guztiz zarauztartuta, baina alabak hemen jaio ziren eta bizitza jada eginda dut bertan». Duela zortzi urte ingurutik Zarautzen bizi da Gaizka Garitano (Derio, 1975), Realean jokatzen zuen garaitik. Gaur egun, ordea, Eibarko lehen entrenatzailea da, eta taldea Bigarren B mailatik Bigarren A mailara igotzea izango du erronka. Denboraldiari hilaren 28an emango diote, Zaragoza B taldearen aurka.\nBi urtez Eibarko beheko mailako taldea entrenatu ondoren, lehen taldearen gidaritza hartu duzu. Zure entrenatzaile ibilbiderako erronka garrantzitsua, dudarik gabe?\nEgia esan, mahiko jauzi handia izan da Hirugarren mailatik Bigarren B mailara. Erronka polita da, eta, aldi berean, zaila. Kristoren ilusio egiten dit, eta gogotsu nago. Espero du barruan dudan sentipen guztia taldeari helaraztea.\nOngi sobera ezagutzen duzu kluba. Bertako jokalari izan zinen, eta azken urtetan talde teknikoko kide. Ezaugarri horiek erabakigarriak izan al dira zuzendaritza batzordek zugan konfiantzeko?\nBeharbada, bai. Eibarko zuzendaritzak aldaketa bat nahi zuen, eta aukera batzuk aztertu ondoren, nire izena proposatu zuten. Nire aldetik, baiezkoa eman nien, eta horrela heldu diot erronka honi. Egia esan, kluba bera eta jokalariak ongi ezagutzen ditut, eta, alde horretatik, ez dut izan inolako arazorik sartzerakoran. Etxea ezagutzen nuenez, ez dut ezustekorik aurkitu. Eibarko Hirugarren mailako taldea gidatzen aritu naiz azken urteetan, eta oso gustura nenbilen. Ni eguneroko lanean bizi naiz, eta proposatu zidatenean, gehiegi pentsatu gabe onartu nuen.\nTaldearen urrezko garaian kapitain izan zinen, eta lehen maila igotzekotan ere izan zineten. Garai hartako kasta berreskuratzen saiatuko al zara?\nEz dugu ezer berreskuratu behar. Taldeak berak baduelako, jada nahikoa kasta. Iaz, esaterako, oso urte ona egin zuen, sailkapenean hirugarren bukatuz eta ondorengo igoera fasea jokatuz. Beraz, talde on bat hartu dut, nahiz eta jokaslarien joan-etorriak izan diren. Hala ere, taldeak lehendik ere bazuen kasta eta jokoa, eta orain horri jarraikortasuna ematen saiatuko gara.\nJarraikortasun hori bermatzeko, zer ekarpen egingo diozu taldeari? Zertan hobetzen saiatuko zara?\nHobetzea zaila da, emaitzak onak izan baitira azken urtean. Beharbada, aurrekontu gutxiagorekin emaitza berberak eskuratzen saiatuko gara. Gure taldea eta ligako beste batzuk nahiko larri dabiltza ekonomikoki, eta aurten egingo dugun taldea, baliabide aldetik, ez da horren indartsua izango. Hala eta guztiz ere, taldea sailkapenaren goialdean mantentzen ahaleginduko gara.\nEgungo errealitatea beste bat da futbolean. Hori horrela, Bigarren B mailatik Bigarren A mailara igotzea da Eibarren lehentasuna al da?\nBai. Aurrekontua murritzagoa izanda ere, helburuak iazko berak izango zirela esan zidaten niri. Badakigu asko exijituko digutela, bai zaletuek bai elkarteak berak. Beraz, nire exijentzia eta jokalariena ere altua izan beharko du.\nFinkatutako helburua lortzea bideragarria dela uste al duzu?\nLiga nahiko berdinduta egongo dela iruditzen zait. Gure multzoan gu baino indartsuagoak diren hiruzpalau talde aurreikusten ditut –Alaves, Salamanca eta Logroñes, esaterako–, baina gainerako taldeei aurre egiteko talde polita dugu. Jakin badakigu aurten ez garela faboritoen artean hasten, baina jokalari onak ditugu, goiko postu horiengatik borrokatzeko. Edonola ere, urtero bezala ezustekoa emango duen talderen bat edo beste izango dela esango nuke.\nEta bizi-bizi dagoen egungo krisia eta talde batzuk dituzten zailtasun ekonomikoak kontuan izanda?\nBigarren B mailan mantentzea zaila da aurrekontu handia duten taldeen ondoan. Pixkanaka-pixkanaka, ordea, aurrekontuak berdinduz joango dira. Azkenean, diru sarrerak jokalarietan gastatzen direnak izango dira. Beraz, duela urte batzuk bigarren mailan zeuden diferentzia ikaragarri horiek ez dira existituko. Joerak berdintzera joko du. Alde horretatik, liga talde guztiek izango dute goiko postuetan sailkatzeko aukera.\nJokalarien aldetik aldaketa batzuk egin dituzue...\nDenetarik izan dugu. Jokalari batzuk joan egin dira. Ekonomikoki mantendu ezin izan ditugunez, beste talde batzuetara aldegin dute. Beste batzuk aldatu eta berriak ekarri ditugu. Postu batzuk indartu behar izan ditugu, jokalari faltagatik, eta, gutxi gorabehera, ahal izan ditugunak mantetzen saiatu gara. Denborarekin ikusiko dugu asmatu dugun.\nJokalari berrien artean, zarauztar bat dago: Yuri Berchiche. Zer moduzko jokalaria da eta nola ikusten duzu Eibarren?\nAspalditik ezagutzen dugu. Buelta asko eman dituen jokalaria da, gaztetan Espainiako selekzioarekin ibilitakoa. Athleticen ibili zen, eta, orain, Realak fitxatu du, Real Union taldetik, eta guri utzi digu. Nire gustuko jokalaria da, bai, eta iruditzen zait barruan sekulako dohainak dituela. Ea aurten jokalari bezala nabarmentzen den Eibarren.\nLigari hasiera emateko aste gutxi geratzen dira. Nola planteatu duzu denboraldiaurrea?\nGogor entrenatzea gustatzen zait, eta horrelaxe ari gara prestatzen denboraldiaurre osoan; goiz eta arratsaldez ari gara astean hiru egunez, eta gainerakoetan goizetan. Sei aste eta erdi hauek ezinbestekoak dira denboraldiari oinarri sendo batekin hasteko. Alde horretatik, ahalik eta ondoen eta gogorren entrenatu behar dela uste dut. Modu lehiakorrean planteatu ditut entrenamenduak; izan ere, ligako jardunaldietan topatuko dugunaren antzekoa izatea gustatzen zait.


Inuxente egunez, oroi - Goierriko Hitza : Goierriko Hitza\nInuxente egunez, oroi\nInozentzio Olea bertso-jartzailea Zerainen jaio zela gaur 100 urte betetzen direla eta, oroimen saioa antolatu du ZerainLabek. Iñaki Murua eta Aitor Furundarena ariko dira eskuz ezku, elizan\nInozentzio Olea Ariztimuño (Zerain, 1921ko abenduaren 28a-Legazpi, 2010eko azaroaren 12a) bertso eta gai-jartzailea, eta idazlea jaio zela gaur ehun urte betetzen direla baliatuz, hura oroitzeko saioa antolatu du ZerainLab elkarteak. Iñaki Murua bertsolariak eta Aitor Furundarena musikariak onduko dute saioa elizan, 18:30ean. Doan da.\nOlea Zeraingo Mendarte baserrian jaio zen, eta txikitatik jaso zuen etxean bertsozaletasuna amak kantatzen zituen bertso zaharren bitartez. Patrizio Etxeberriaren lantegian lana aurkitu eta Legazpira joan zen bizitzera; han Floren Agirre zegamarrarekin ezkondu eta bi seme-alaba izan zituzten. 60ko hamarkadaren bukaeran eta 70ekoan haren bertsoak ezagun egin ziren, eta bertsolari txapelketen ohiko pertsonaia bihurtu zen, baina ez bertsolariaren paperean, gai jartzaile eta epaile gisa baizik. Garai berean haren bertsoak ohikoak bihurtu ziren Diario Vasco egunkarian Basarrik zeraman sailean. Aldi berean bere kolaborazioak komunikabide hainbatetan argitaratu ziren.\nEuskaltzaindiaren Xenpelar Saria eskuratu zuten 1966an Nere jaiotetxea bertsoekin. 1970ean, Antonio Zabalaren eskaerari erantzunez, Goierriko lorak bertso-liburua argitaratu zuen Auspoa bilduman, eta 1984an esperientzia errepikatu zuen, Otemotxeko arnasa izenburupean. 1994an Bertsolari Egunaren barruan bertsozaleen omenaldia jaso zuen, eta 1997an eta 2002an bere lan periodistikoen antologiak argitaratu ziren.\nKontuak eta bertsoak\nGaurko oroimen saioan, Iñaki Muruak Oleari buruzko hainbat kontu eta pasarte gogoratuko ditu, eta Aitor Furundarena arduratuko da haren bertsoak kantatu eta musikatzeaz. ZerainLabeko Aitziber Makatzagak aurreratu duenez, emanaldian zehar Olea agertzen den bideo batzuk ere proiektatuko dituzte. Inuxente egunez egingo diote oroi Inozentziori, Mendarten datzaten haren errautsetatik gertu.


‘L’ FORMADUN SUKALDEA\nSukalde honetan hozkailua integratu dugu eta labea eta mikroa beira zurikoak dira. Pertsiana ere zuria da, zutabeen eremuari arintasuna emate aldera.\nFrontea soilik nabarmentzen dugu: altzari plater-xukadera eraisgarri bat, BLUMen HK burdineriarekin, zaindun errauts kolorekoa. Jarraian, ke-xurgagailuaren atzealdean panel bat dago, garbiketarekiko erresistentea, zikinkeria gehien jasoko duen eremua izanik.\nAltzariaren oinarrian entxufe praktiko batzuk jarri ditugu, silestonezko frontea ez zulatzeko.\nModelo zuri matea, aztarnen aurkako tratamenduarekin, aluminiozko goleta zaindun errauts kolorearekin tartekatua. Sukaldeko altzari-gainaldea eta frontea: Silestone Icónico White.\nEtxetresna elektrikoak: Bosch eta Balay.\nHormetako zeramika: Atelier grey 31×100.\nZoruko zeramika: Wood soul Dark Reggae 15×120.


Irekia Eusko Jaurlaritza - Gobierno Vasco :: Donostia Unibertsitate Ospitaleak erresonantzia magnetikoko azken belaunaldiko ekipo berria eskuratu du\nDonostia Unibertsitate Ospitaleak…\n<iframe src="https://www.irekia.euskadi.eus/eu/embed/videos?flv_video=2018%2F12%2F13%2Fnews_50830%2Flhk_osatek.flv" width="320" height="210" allowfullscreen></iframe>\nDonostia Unibertsitate Ospitaleak erresonantzia magnetikoko azken belaunaldiko ekipo berria eskuratu du Iturria: Irekia\n181213_lhk_osatek_06.jpg Iturria: Irekia\n181213_lhk_osatek_05.jpg Iturria: Irekia\n181213_lhk_osatek_02.jpg Iturria: Irekia\n181213_lhk_osatek_01.jpg Iturria: Irekia\n181213_lhk_osatek_04.jpg Iturria: Irekia\n181213_lhk_osatek_10.jpg Iturria: Irekia\n181213_lhk_osatek_07.jpg Iturria: Irekia\n181213_lhk_osatek_08.jpg Iturria: Irekia\n181213_lhk_osatek_11.jpg Iturria: Irekia\n181213_lhk_osatek_09.jpg Iturria: Irekia\n181213_lhk_osatek_12.jpg Iturria: Irekia\n181213_lhk_osatek_13.jpg Iturria: Irekia\n181213_lhk_osatek_14.jpg Iturria: Irekia\n181213_lhk_osatek_15.jpg Iturria: Irekia\n181213_lhk_osatek_03.jpg Iturria: Irekia\nIñigo Urkullu lehendakariak diagnostiko hobeak eta eraginkorragoak egiteko teknologian inbertitzearen garrantzia azpimarratu du\nErresonantzia magnetikoko ekipo berriak 10.000 miaketa egingo ditu urtean, eta 1.300.000 euroko inbertsioa egin da ekipamendu horretan\nEusko Jaurlaritzako lehendakari Iñigo Urkullu, Osasun sailburu Jon Darpón eta Osakidetzako zuzendari nagusi Juan Luis Diego lagun dituela, erresonantzia magnetikoa egiteko Donostia Unibertsitate Ospitaleko azken belaunaldiko ekipo berria ikusten izan da gaur goizean.\nEkipo horrek ezaugarri tekniko gorenak ditu; hala, Donostia Unibertsitate Ospitalea irudi bidezko diagnostikoaren abangoardian kokatzen du, izan ere, digitaliazizio-sistema berriarekin, kalitate handiagoko irudiak hartu ahal izango dira denbora gutxiagoan. Horrela, Osatek eta Osakidetzako profesionalek errazago izango dute azterketa are egokiagoak modu eraginkorragoan egitea.\nIñigo Urkullu lehendakariak gaur goizeko bisitan adierazi bezala, “inbertsio garrantzitsu honi esker Osakidetzak gipuzkoarrei eskaintzen dien irudi bidezko diagnostikoaren zerbitzua hobetu ahal izango da; izan ere, urtean 10.000 miaketa egin ahal izango dira”.\nHalaber, Eusko Jaurlaritzako lehendakariak azpimarratu du euskal herritarren osasunaren zerbitzurako teknologia berrietan inbertitzen jarraituko dela. Ekipo berria Osatekek erresonantzia magnetikoa egiteko Donostia Unibertsitate Ospitalean lehendik dituen hiru ekipoei gehituko zaie. Iñigo Urkullu lehendakariak esan bezala, “punta-puntako ekipamendu berri honek 1.358.616 euroko inbertsioa egitea eskatu du, eta urtean 10.000 paziente artatuko direla aurreikusten da”.\nErresonantzia magnetikoaren teknikak eremu magnetiko bat, irrati-uhinak eta sistema informatiko bat erabiltzen ditu gorputz-egituren irudiak ekoizteko, eta irudi horiei esker espezialistek beren diagnostikoak egin ditzakete. Erresonantzia magnetikoaren ezaugarri nagusia da sentikortasun berezia duela garuna edo bihotza bezalako ehun delikatuak aztertzeko.\nErresonantzia magnetikoaren ekipo berriak azken berrikuntza teknologikoak ditu; berrikuntza horiek aukera ematen dute, besteak beste, anatomia antzematen duten sintonizadoreei esker sistema paziente bakoitzaren fisiologiara egokitzeko, eta paziente kritikoetara ere egokitzen dira.\nHalaber, bere punta-puntako gailuei esker, bereizmen handiko irudiak hartu daitezke gorputz osoan. Bere sentsoreek arnasa detektatzen dute, pazienteak arnasa hartu eta botatzean gorputzeko ehun eta organoen mugimenduak eragindako inpedantzia-aldaketa neurtuz; eta bere taupada-sentsoreari esker, bihotz azterketak egin daitezke larruazalean elektrodoak jarri beharrik gabe.\nGainera, irudiak denbora gutxiagoan hartzen ditu, eta hori onuragarria da pazienteentzat, azterketa luzeak egin beharra eta horrek dakarren estresa ekiditen baitute; eta baita zerbitzuaren antolaketarentzat ere, pertsona gehiago artatu baitaitezke.\nlhk_inbertsioak_osasun_tekn... behera kargatu (1 MB)\nlhk_aurrekontuak_eu.mp3 behera kargatu (2 MB)\nintervencion_lhk_osatek_int... behera kargatu (10 MB)\nlhk_aurrekontuak_eu.mp4 20 MB\nlhk_inbertsioak_osasun_tekn... 10 MB\nZuzendari Gerentea. Osatek (XI legealdia)


Dantza tradizionalaren ikaskuntza ibilbidea — dantzan.eus\nHemen zaude: Hasiera › Komunitatea › Josu Larrinaga Zugadi › Dantza tradizionalaren ikaskuntza ibilbidea\nErromeria. Argazkia: Eusko Ikaskuntzaren artxiboa\nPandemia betean ekin nion "hiru paragrafotan" argitalpenari, kultura tradizionaleko gaien blog modukoa sortzeko, zabaltzeko eta hausnartzeko asmoz; baita omenaldi sentitua egiteko nire amari, esparru honetara sartzeko bultzada emateagatik. Asko eta askotarikoak dira jorratu beharreko gaiak, baina, kasu honetan, galdutako edo ia baztertutako prozesu bati erreparatuko diogu: gure musika eta dantza tradizionalaren ondarea belaunaldiz belaunaldi transmititzeari. Gaur egun, gizarte-eragile berriek beren gain hartzen duten prozesua da: dantza-taldeek, ikastetxeek (irakasleak edo musika- eta folklore-eskolak), hainbat taldek (herri-dantzako ikastaroak edo "dantza plazan"), etab.\nBeraz, pribilegiatutzat jotzen dut nire burua, bi transmisio-sistemak zeharkatu ahal izan ditudalako. Etxeko sukaldeko saioak: ama fandangoa eta arin-arina dantzatuz edo oinen forma lasai eta irristakor hori hartuz, punteatu edo gurutze handirik gabe, besoak edo eskuak altuera erdian, gorputzaren translazioekin batera, hatzak klaskatuz, gorputzaren eta aldaken mugimendu atseginekin. Nerabe ilusioz erreparatuz eta modu lotsatian praktikan jarriz plazetan eta erromerietan (Bizkargi, Urkiola, Artxanda San Roketik, Santa Luzia Laudion, Santa Ageda Barakaldon, etab.). Hamalau urte nituela, berandu, ekin nion dantza talde bateko ibilbide luzeari, eta dantzak "aske" egiteko beste modu bati aurre egin behar izan nion, akademikoagoa eta formalagoa (bere ahaleginak kostatu egin zitzaizkion Mariabe prestatzaile otzanari). Jakingura horrek aukera eman zidan festetan, erromerietan edo lehiaketa eta erakustaldietan zeuden forma eta estilo ugariei erreparatzeko. Esperientzia ederra!\nSta. Mª del Yermo. Santa Luziako erromeriaren eszenatokia. (JLZ)\nAreatzan Amaiako ezpata-dantzaren interpretazio-potentzialari begira-begira geratzen zen lau edo bost urteko haurra, eta lotsagatik ez zen dantza-taldeetara hurbiltzen, baina abarketak abestiaren melodiaren eta letraren amaren bertsioa ezagutzen zuen. Aita zein ama Sabin Etxeko etxabeetan, militar itxurako ezpata-dantza edo arku-dantza feminizatua entseatzen ikusi zituen haurtzaroan, baina dantza taldean aberastu, zabaldu eta argitu zen gehienbat ikaskuntza. Esparru horretan, 1978 aldera, "Herriari berea dena itzultzea" erabaki zen, eta, hileko 3. igandero, herriko plazan aurresku komunitario bat egiten hasi ginen. Aurresku horren ondoren, dantzarako piezak (soltea, jauziak, mutil-dantzak, karrika-dantzak, kontra-dantzak, etab.) dantzatzen ziren, dantza ikastaro herrikoietan indartuta (gaur egun erromeriak edo dantza plazak dira). Helburua berbera da, baina eragileak eta transmisio moduak aldatu egin dira, gidoiak eskatzen du. Ondo pasa eta hurrengora arte!\nZiekoko jota. Argazkia: Correo-ko gehigiarria


May | 2017 | Osatzetik Arintzera\n%A %B %e%q, %Y in Antropologia apunteak, Oroimenean, Zaintzaileak\nMenditerapia: Naturan zeharkaldiekin gozatu, tontorrez tontor gorputza eta arima elikatuz. Gauza gutxi bururatzen zaizkit hau baino betegarriagoak, laneko geure ur handietatik kanpo.\nBeste garai batean, mendia bera zen ogibide. Eguraldi kontuak gaurko modu obsesiboan begiratu barik, benetako hotza, benetako lainoak eta benetako elurra eta euria zeudenean. Hori guztia egunez eta gauez, txondorra zaintzen adarrekin eta belarrarekin egindako etxoletan lo egiten (edo), orain ditugun arropa termikoak eduki barik.\nHizkuntzak ikasteko, hegazkin batean montatu ordez, mandoa hartu eta Elgeako mendilerroa zeharkatu Araba aldean gaztelania deskubritzeko. Elizmutil, abeltzain, ikazkin, senarra, aita, anaia… Desberdin bizi eta hiltzen da hirietan eta herrietan, ospitalean edo etxean, kalean edo baserrian. Kasu batzuetan oraindik ere horrela gertatzen da, zorionez. Familia alboan eta bikain zainduta, herriko medikuaren laguntzaz, historian beti izan den moduan. Baretasunez, naturaltasun osoz, dotoreziaz. Bizi izan zaren moduan hil, zirkulua osatuz.\nGainera maiatzaren egun seinalatu batean. Bestela ere ez ginen ahaztuko, baina horrela are gutxiago.\nUrte bat igaro ostean, HUCI proiektuaren bigarren jardunaldietan geure aulki hutsak Bartzelonan berriro egon eta gero, zorioneko zoramen honetan ostera ere parte hartu dugu AH eta biok. Oraingo honetan bete-betean, egitasmo honen atzean eta inguruan dauden hezur eta mamizko pertsonak ezagutuz, Granadan: Gabi Heras, José Manuel Velasco, José Carlos Igeño, Ruth Molina, Alfredo S Moraza, Mamen Segovia, Meritxell Naranjo, Enric Benito, Joan Carles March, Virginia Ruiz, … Gainera berriz ere topatu dut Jose Ignacio Ricarte aspaldiko laguna Ibizatik eta Leticia Ruiz granadarra, mediku humanista, lankidea izandakoa eta konplizea, Gasteizko taldea Iñaki, Elena, Patxi eta Esperanza. Baita ezagutu dudan jende berria ere.\nSinpletasuna azpimarratuko nuke lehenik eta behin. Bestelako osasun biltzarretatik urrun, sinpletasuna, naturaltasuna eta gertutasuna izan dira jardunaldi hauetan sumatu ditudan ezaugarri nagusiak. Formatu honen barruan, pasa den martxoaren 23an ekimen masiboan parte hartutako Death Cafe guztien kartelak erakutsi zituzten, tartean Zarautzekoa eta Gasteizkoa. Leticia RR-ren “Límites” argazki erakusketa ere ikusi ahal izan nuen. Eta jardunaldien mamiari dagokionez, Joan Carles eta Bimbelak egindako sarrera hitzaldia, ZIUetatik pasatutako gaixoen testigantzekin osatutako mahai inguru hunkigarria. Emergentzietan, Pediatrian, Onkologian, Neurologian eta Nefrologian dauden ekimen batzuk, humanizazioarena arlo guztietako kontua delako. Musikoterapia ZIUetan, erabat zoragarria. Pazienteak bentilatzeko beste modu zoro bat. Eta errukia HU-CIn.\nLehenengo egunean, 6 tailerren eskaintzaren barruan doluari eta aurretiazko borondateei buruzkoa eman genuen María Escudero eta biok. Ia-ia beteta eduki genuen gela, gehiengo absolutua erizainak zirela, gehienak emakumezkoak, andaluziarrak, ekialdekoak edo mediterranearrak, eta Intentsiboetako esparrukoak. Solasaldi mamitsu eta luzea gozatu genuen, eta post scriptum moduan Miguel Hernandezen poema elegiakoa lagatzen dizuet. (Gràcies Lluís! ).\n%A %B %e%q, %Y in Humanizazioa, Osatzetik Arintzera, S(u/a)minetik bakera\nErrukitu gaitezke diktadore txiletar batekin, eta ontzat eman bizitzaren azken hilabeteak kartzelatik kanpo pasatzea. Hilabete horiek zenbat diren kontuan hartu gabe. Gaixotasun sendaezina eta aurreratua kontuan hartuta. Gure buruari galdetu barik ea pertsona hori inoiz errukirik sentitu zuen beste milaka pertsona horiekin, hildako haiekin guztiekin, desagertutakoekin, torturatuekin. Ez dakigu berak inoiz sentitu zuen gupidarik edo antzeko zerbait, damurik. Ea sekula barkamena eskatzea burutik pasatu zitzaion noizbait, edo behin burua galduta bere senide edo gertuko baten bati.\nBadakiguna da gu(tako batzuk) gai izan garela erruki minimo bat sentitzeko diktadore txiletar horrekin, edo estatu kolpea emandako guardia zibil batekin, edo terrorismoaz akusatutako beste guardia zibil horrekin. Ideologia begiratu barik, zein lubakitan zeuden (geunden) kontuan hartu gabe. Gutxieneko gupida guk.\nEz dakigu Josu Uribetxebarria inoiz errukitu zen bere biktima izandakoekin, damua sentitu edo barkamena eskatu ote zuen. Berdin Oier Gómez-ekin. Horrela, izen-abizenekin. Badakidana da gupidagabe agertzeak pertsona batzuekin eta beste batzuekin ez, ideologiaren arabera, asko urruntzen gaituela profesionaltasunetik, gizalegetik, praktika onetatik, humanizaziotik, zainketa aringarrietako funtsetik azken finean.\nBai, gutaz ari naiz.\n%A %B %e%q, %Y in Aulki Hutsak, Bizi gara!, Dolua, Literaturan, S(u/a)minetik bakera\nGiza harreman (homosexual)en korapiloak, galerek sortutako sentipenak, dolua oso presente dago lehenengo orrialdeetatik liburu honen hondoan (eta azalean). 1980. hamarkadako Bilbo dago galdutako osagai horien artean, askori nostalgia ekartzen diguna, era pertsonal eta desberdinetan noski. Gainera, modu jostarian, egileak begiratzen die gaur egungo ikuspuntutik iraganaldiko elementu horietako batzuei. Azken finean osasuntsua den bidea hartuta, doluarena hain zuzen ere.\nJuanjo Olasagarre (“Mandelaren Afrika”, 1998; “Ezinezko maletak”, 2004) ezagutu nuen zuzenean duela 2-3 urte, Botxo maitean. Mahaia konpartitu genuen eta pasatu nintzen bere irakurlea izatetik interlokutorea izatera. Atsegin handiz, afari eta afariondoko hartan luze egon ginen galeren inguruan, heriotzari buruz ere bai noski, baina beste zentzu bat bilatzen ari zen Juanjo lan honentzako dokumentatzen ari zenean. Orain deskubritu dut zer: Oroimena galtzeak ekartzen duen despertsonalizazioa da liburuaren gakoetako bat, baina kasu honetan ez (G)altzheimerrak eragindakoa, baizik eta adin ertaineko gizon bati bularreko infartu batek ekarritakoa. Hor ere ondo dokumentatzen ibili da gizona, eta horren gainean harilkatu du literatura lana, Iruñea eta Bilbo artean kokatutako istorioa.\nIrribarrez ikusi dut zelan bihurtu duen benetako dokumental bat fikziozko beste bat. Eta irribarrez diot “Aulki Hutsak” bilakatu duelako euskal gatazka politikoari buruzko “Dolutan”, hain zuzen ere momentu hauetan biktima biren dolu prozesuak aztertzen ikus-entzunezko beste proiektu bat prestaketetan gabiltzanean Aitor Mudoh laguna eta biok. Bizitza zer den. Fondoan antzeko kezkak ditugu denok, eta bakoitzak aukeratzen du zelan adierazi, nola kanporatu. Hizkuntza aukeratzen dugu, edo hizkuntzak aukeratzen gaitu. Literatura, musika, antzerkia, zinema.\n“Poz aldrebesa” (Susa, 2017) Donostian aurkeztean berriro konpartitu dugu mahaia Juanjok eta biok, zarauztarren eta zarauztarrak ez direnen konpainia onean, berriro ere atsegin handiz.


Joseba Asiron Iruñeko alkateari elkarrizketa 'Faktoria' saioan\n'Presoen gaian interesgarria litzateke alkateen ekimenak segida izatea'\nBiktimen kaltearen aitortzan pedagogia egin beharra dagoela nabarmendu du Iruñeko alkateak.\nNafarroako eta Iruñeko agintariak, Angel Berruetaren omenaldian\nJoseba Asiron Iruñeko alkatea ‘Faktoria’n izan dugu gonbidatu. Angel Berruetaren omenaldian instituzio nafarrek izan duten presentziari tiraka, Euskal Herrian bortizkeriaren biktima izan direnak izan ditu hizpide Asironek.\nMartxoaren 11an, Angel Berrueta Iruñeko okina hil zutela hamabi urte bete dira. Motibazio politikoko biktima izaera aitortu ondoren, lehenengo ekitaldi ofiziala izan da igande honetakoa. Uxue Barkos lehendakaria eta Joseba Asiron Iruñeko alkatea urtemuga ekitaldira gerturatu ziren atzo, senideei elkartasuna erakustera.\nBiktimei egindako kaltearen aitortzan, oraindik ere erresistentziak badirela aitortu du Asironek eta gai horretan “pedagogia egin beharra dagoela” nabarmendu du ‘Faktoria’ri eskainitako elkarrizketan. Bere kasuan, oso argi duela esan digu Joseba Asironek; biktima guztien ekitaldietan parte hartuko du alkate den bitartean.


Fontana di Trevi - Wikipedia, entziklopedia askea.\n1Gaia eta eszenografia\n3Iturria eta zinema\n41°54′03″N 12°28′59″E / 41.900875°N 12.483166666667°E / 41.900875; 12.48316666666741°54′03″N 12°28′59″E / 41.900875°N 12.483166666667°E / 41.900875; 12.483166666667\nNicola Salvi (en)\nGiuseppe Pannini (en)\nErromako trabertinoa eta Carrarako haitzurdina\n26,3 ( ) m\nFontana di Trevi Erromako iturri handiena eta ezagunena da, eta gehiengoaren iritziz, munduko famatuenetako bat ere bai. Hiriaren erdiguneko Trevi rionean kokaturik dago.\nPalazzo Poliren alde batean eraikita dago; Nicolò Salvik XVIII. mendean iturria diseinatu zuen eta klasizismoak eta barrokoak bat egiten dute bertan.\n1 Gaia eta eszenografia\n3 Iturria eta zinema\n4 Kultura orokorra\nGaia eta eszenografia[aldatu | aldatu iturburu kodea]\n1908ko irarlana, plaza eta iturria ageri dituena\nEskulturaren gaia itsasoa da. Artelanaren erdi-erdian, maskor itxura duen gurdi bat ikus daiteke eta horren gainean, Pietro Bracciren Ozeano deritzon estatua dago. Alde bakoitzean, horma-hobi bat dago; batean, osasungarritasuna, eta bestean, oparotasuna (Filippo della Valleren lana). Gurdia eramaten duten itsas zaldien aurretik bi tritoi doaz. Ikuskizun miresgarri horretan, arkitekturak eta eskulturak (barrokoak biak) bat egiten dute erabat.\nOhitura zaharraren arabera, iturriari bizkarra emanez txanpon bat uretara jaurtitzen duenak zorte ona izango du, ziur asko Erromara itzuliko baita. Hango udalak txanpon horiek jaso eta karitatezko egintzetarako gordetzen ditu.\n1998an iturria zaharberritu eta sakonki garbitu zuten. Halaber, sistema hidraulikoa aldatu zuten.\nIturriaren historia Augusto enperadorearen garaian hasi zen, Agrippak, haren suhiak, eraikitako Vergine akueduktuari esker ura panteoira eta bertako termetara heltzea lortu zuenean (Piazza del Popolon ikus daiteke akueduktua). Vergine izenak kondaira batean dauka jatorria: Frontinoren arabera, Agrippak berak jarri zion izen hori bere soldaduak iturburuetara gidatu zituen neskato (latinez, virgo) baten oroimenez.\nVitiges erregearen godoek 537.urtean hiria setiatu zutenean akueduktua hondatu zuten eta, horren ondorioz, ur-emaria oso eskasa zen. Hala ere, Erdi Aroan zehar, Vergine akueduktuko ura erabiltzen segitu zuten. VIII. mendean, akueduktua zaharberritu eta konpondu zuten. Geroago, XII. mendean, udalak berdin egin zuen, eta XV. mendearen erdialdean, Nikolas V.ak eta Paulo IV.ak ere akueduktuaren itxura berritu zuten, horren ondorioz askako ur-ematea ugaria zen hiru irteera baitzituen ura ateratzeko.\nUrbano VIII.a Aita Santuak (Barberini familiakoak) Gian Lorenzo Berniniri plazaren eta iturriaren itxura eraldatzea eskatu zion, nukleo eszenografiko berri bat sortzeko familiaren jauregitik gertu (Barberini Jauregia) eta Quirinale Jauregitik (bere etxetik) ikusteko modukoa. Berninik ur-eszena ikusgarri bat diseinatu zuen, gaur eguneko iturriaren antzeko itxura zuena. Haren diseinuaren arkitektura zizelkatua zen. Eszena horretan, Trivia birjina erromatarraren estatua ur-mailaren gainean dagoen oinarri batean kokatuta zegoen, uretatik irteten arituko balitz bezala.\nXVIII. mendearen hasieran, Fontana di Trevi bisitatzea nahitaezko zeregina bihurtu zen Erromara joaten ziren arkitektoentzat.\nKlemente XII.a Aita Santuak (Corsini familiakoak) plazaren eta iturriaren obran lan egiten segitu behar izan zuen 1731n: iturriaren beste diseinu bat eraikitzeko lehiaketa bat martxan jarriko zuela jakitera eman zuen: diseinuak Poli jauregiaren fatxada osoa hartu behar zuen eta, logikoa zenez, Poliko dukeak ez zeuden batere ados erabaki horrekin, jauregiaren jabeak zirelako eta ez zutelako etxearen fatxada murriztuta ikusi nahi. Nicolò Salvik irabazi zuen lehiaketa eta 1732an iturria eraikitzen hasi zen. Nahiz eta Klemente XII.aren agintaldi osoan monumentuen estiloa klasikoa izan, eragin barrokoak eta berniniarrak lotzen zituen proiektua proposatu zuen Salvik. Era berean, Urbano VIII.aren eta Berniniren ideia kontuan hartu zuen, hots, Vergine akueduktuaren historia kontatzea eskulturaren eta arkitekturaren bidez.\nLana amaituta ez zegoen arren, 1735. urtean Klemente XII.a Aita Santuak inauguratu zuen. Eraikuntza eten behar izan zuten 1740an ere, baina bi urte geroago lanari ekin zioten berriro.\nBenedikto XIV.a Aita Santuak (Lambertini familiakoak) bigarren aldiz inauguratu nahi izan zuen iturria. Obraren lehenengo fasea 1747an amaitu zen, estatuak eta harri artifizialak jarri zituztenean. Niccolò Salvi hil zen arren (1751), obrak aurrera segitu zuen Giuseppe Paniniren agindupean eta 1762an bukatu zen, Klemente XIII.a Aita Santuaren agintaldian. Obrak hogeita hamar urte inguru iraun zuen eta bertan hamar eskultorek gutxienez parte hartu zuten. Azkenean, Fontana di Trevi Aita Santuen agindupeko Erromako eszenografia eta oinarrizko sinbolo bihurtu zen.\nIturria eta zinema[aldatu | aldatu iturburu kodea]\nBeste hainbestek bezalaxe, zinemaren munduak ere erakutsi ditu Fontana di Treviren handitasuna eta ospea. Adibidez, 1964an egindako film batek iturriaren izen berbera du, hau da, Fontana di Trevi. Carlo Campogalliani zuzendaria izan zen eta Federico Zardi gidoigilea.\nMonumentua Italiako eta, agian, mundu-mailako zinemaren eszena famatuenetako batean agertzen da: Federico Felliniren La Dolce Vita filmean, Anita Ekberg uretan sartu eta Marcello Mastroianni gauza bera egitera gonbidatzen duenean.\nKultura orokorra[aldatu | aldatu iturburu kodea]\nZiur asko iturriaren ospea berari buruz dauden kondaira eta pasadizo ugarien ondorio da.\nTxanponaren jaurtiketa: Ohiturarik ezagunena da eta oraindik ere irauten du (Arrivederci Roma abestian aipatzen da). Iturriari bizkarra emanez txanpon bat uretara jaurtitzen duena Erromara itzuliko omen da. Ohituraren jatorria ezezaguna da, baina usadio zahar batengatik ager zitekeen: izan ere, hiritarrek txanponak edo opari txikiak botatzen zituzten iturrira hiriko jainkoen mesedea irabazteko. Erromako udalak erabaki zuen bildutako txanpon guztiak hiriburuko Caritas elkarteari emango zizkiola; hala ere, begiralerik ez dagoenean, zenbaitek aukera erabiltzen dute dirua hartzeko.\nMaitasunaren ura: Treviko ura Erromako onenetako bat zela esaten zuten, Acqua Marcia akueduktukoak ez bezala, karerik ez zuelako; gaur egun ureztatzeko eta iturria bera betetzeko erabiltzen da. Aspaldi, iturriko ura edaten zutenean, neskatoek iturriko urez betetzen zuten edalontzi bat eta mutil lagunari edaten ematen zioten atzerrira joan behar zuenean. Ura edan ostean edalontzia apurtzen zuten fideltasuna adierazteko.\nBateko kopa: Iturriaren eskuinaldean marmolez egindako eskultura bat dago (Bateko kopa deitzen diote); aspaldiko esamesen arabera, Salvik eskultura hori bertan jartzea eskatu zuen, Treviko plazan negozioa zuen bizarginari ikuspegia oztopatzeko, Salviren lana gutxiesten baitzuen.\nTuristak: Egun, Treviko plaza turismo jasangarriaren kontrako adibidetzat har dezakegu: goizeko eta gaueko edozein ordutan jendez beteta egoten da eta baita saltzaile ibiltariz eta eskuluzez ere. Iturriaren edertasunaz gozatu ahal izateko, goizeko hiruretatik bederatzietara izan behar du, batez ere udan eta turista ugari dauden garaietan.


LA TABERNA FANTÁSTICA - Gayarre Antzokia\n“La taberna fantástica” 1966an idatzi zuten, baina, garai hartako zentsuraren ondorioz, ez zen 1985 arte estreinatu. Arrakasta handia lortu zuen, Antzerkiaren Sari Nazionala, Kritikarena eta Ikus-entzuleena eskuratzean...\nAl. - 2018/11/19\nANTZERKI AMATEURRA ARTEA MAITE DUGULAKO...\nEl Bardo Egilea Alfonso Sastre Zuzendaria Pablo Asiain Antzezleak Elena Úriz, Txuma García, Itziar Andradas, Javier Briansó, Javier Chocarro, Xabier Flamarique, Pablo Ruiz de Gauna, Joseba Alzueta, Iñaki Esparza, Manolo Almagro, Ramón Elizondo, Imelda Casanova y Ramón Satrústegui.\n“La taberna fantástica” 1966an idatzi zuten, baina, garai hartako zentsuraren ondorioz, ez zen 1985 arte estreinatu. Arrakasta handia lortu zuen, Antzerkiaren Sari Nazionala, Kritikarena eta Ikus-entzuleena eskuratzean. Rogelio justiiatik ihes eginda dago egin ez duen hilketa batengatik, eta garai bateko bere txabola auzora joango da, amaren ehorzketara joateko. Luisen tabernara joango da, eta han gertatuko da dena: garai bateko lagunekin eta senitartekoekin egingo du topo. Denak markatuta daude baztertuak izateagatik…


Raw Arnica Montana hauts hornitzaile HPLC≥98% | AASraw\nArnica Montana hautsa\n/ Produktuak / I + G erreaktiboak / Arnica Montana hautsa\nKategoria: I + G erreaktiboak\nAASraw Arnica Montana hautsaren gramo eta masa-gaitasunaren ekoizpen gaitasuna dauka, CGMP erregulazioan eta kalitate kontrolatzeko sistema jarraitua.\nArnica Montana hautsa toxikoa da osorik kontsumitutakoan, baina ukendu gabeko krema edo gel gisa erabil daiteke hautsi gabeko larruazalean edo barnean hartutakoa homeopatikoki diluitu denean. Arnika mundu osoko homeopatiako sendagairik ezagunenetakoa bihurtu da ...\nArnica Montana hauts bideoa\nArnika Montana hautsa oinarrizko karaktereak\nIzena: Arnica Montana hautsa\nKolorea: Hauts zuria edo zuria\nArnika Montana hautsaren erabilera\nArnica Montanaare Mountain daisy, Leopard's bane eta Mountain tabacco izen arruntak.\nArnica Montana hautsa, hauts dosia\nEz dago Arnica Montana hautsa dosia estandarik edo gomendatzen den dosi partikularrik. Erabileretarako dosi desberdinak daude. Dosi egokiak zure osasun-arduradunarekin hitz egin behar du lehenbailehen, eta arretaz arretaz irakurri behar duzu produktuaren etiketa arretaz.\nArnica Montanais toxikoa denean ahoz hartu denean, dosi homeopatikoko dosi txikietan diluitzen ezean, hala nola 30X edo 200D potentzia.\nArnica Montana gordinaren hautsari buruzko abisua\nHomeopatia medikuntza sistema da, "Like-cures-like" printzipioa deritzon oinarritzat hartuta. Izan ere, sintomak pertsona osasuntsuan sintomak eragiten dituen substantzia erabiltzen da (dosi txikietan) sintoma zehatzak tratatzeko. gaixo bat. Horrela, homeopatian, erremedioak eraginkorragoak bihurtzen dira diluitzeko orduan: 200C 6C dosi bat baino indartsuagoa da.\nArnica Montanacan-ek ere gogortasuna arintzeko edo urruneko gidatze batetik abiatuta arintzeko erabiltzen da. Eta edonork erraz orekatzen du Arnica Montana-k bruise discoloration murrizteko duen gaitasuna.\nLesio txikien, sobreexertzearen edo kirurgiaren berreskuratzearen alde, Arnica Montanais medikuntza kabinetarako beharra dago. Haurraren boom aktiboa zara, asteburuko gerlaria edo atleta profesionala, bizimodu txikieneko lesio guztientzako erantzun ezin hobea da.\nNola erosi Arnica Montana hautsa AASraw-etik\nTicagrelor hautsa (274693-27-5)\nPiridoxal hidrokloruroaren hautsa\nEstradiol Valerate hautsa\nClostebol acetatoa (Turinabol) hautsa\nLapatinib hautsa (231277-92-2)\nMibolerone hautsa (3704-9-4)


52 Etxe- erradikalak — Arteleku.net\n52 Etxe- erradikalak\nEtxearen proiektua garatzeko orduan, praktikatik eta teoriatik sortzen diren planteamendu eta prozesu ugari erabil ditzakegu gogoan. Aukera ditzakegun bide horietan, eragina izango dute eragile geografikoek, gizarte egiturek edo mugikortasun arazoek, eta kasu batzuetan, banako nahiz taldeko larrialdi egoerek. Eragile multzo horrek, jarrera irmoekin batera, orain arte ohikoak izan ez ziren bideak erakuts diezazkiguke: gune zaharkituak eskuratzea, ez ordea erostea, autoeraikitzea edo berriro erabiltzea. Baina etxeizaeraren interpretazioetan ere bere eragina du eragile ekonomikoak, estuasun egoeretan jarrera erradikalak eragin baititzake. Hemen ere horiek ezagutu nahi ditugu. Hala eta guztiz ere, badaude gainera etxe erradikalak, sorburutzat pentsamendua eta teoria dituztenak, baita esperimentazioa, eta asmatu edo berriro definitu beharra ere.\nHalako etxeek, beren erradikaltasunean, zalantzan jar dezakete beren izatea bera eta beren gauzatzea bera ere bai. Etxea giltzarria da nonbait bizitzeko dugun eran, eta bere biztanleentzako baliabide eraginkortzat jo nahi dugu.\nNola esperientzia batzuk hala besteak, izaeragatik, egoeragatik eta sortzeko orduan hartutako jarreragatik, etxe-erradikalen erakusgai sortaren parte dira. Zehar aldizkarian hauxe erakutsi nahi dugu: etxearen proiektua garatzeko orduan jarrera erradikaletatik begiratuta egon litekeen planteamendu eta prozesu ugaritasuna. François Rochek eta osfaveladosek bizigarritasunaren mugak bilatzen dituzte; Víctor Saúl Pellik, Chris Boothek, Rose Gilroyk eta Santiago Cirugedak gogoeta egiten dute etxebizitzaren garapenaz, haren ulerkeraz, arkitektoaren eta sustatzailearen eginkizunaz; eta Vicente Guallartek baliabide eraginkor eta hiri-sortzaile den aldetik begiratzen dio etxebizitzari. Arrasto batzuk ematen dizkizuegu etxe-erradikalei buruz proposamenak egitera bultzatzen gaituzten arrazoien gainean, baita azaldu ere halako arkitektura motak non, nola eta zergatik sortzen diren.\nHiri errezetak: etxebizitza asmatu beharra. Santiago Cirugeda\nEtxebizitza eskuratzeko panorama atsekabegarria da biztanle asko eta askorentzat. Arazo horrek egilearengan eragina duenez gero, bere esperientzia irtenbide pertsonalaren berri emango digu, aldamioak — aldi baterako bizilekuak diren espazioak— jartzeko udal ordenantzen birplanteamenduan oinarritua.\ncirugedaeusk.pdf — PDF document, 107Kb\nKonektatutako jendetzarentzako etxea. Osfavelados\nNegrik eta Hardt-ek Empire-n landu zuten jendetza nozioaren ildotik, eta jendetzaren beregaintasun eta mugikortasun kontzeptuak baliatuz, osfaveladosek azpimarratzen du jendetzaren lan bizia, mundu berriak sortu eta inteligentzia kolektiboa eraiki nahia dituelarik ezaugarri, gizarte-lankidetzan oinarritzen dela. Parametro horietatik abiatuta, konektatutako etxe-sare bat sortzea proposatu du, eta GNU-teknopoli deitu dio.\nosfaveladoseusk.pdf — PDF document, 134Kb


Oier Guillan: "Errealitatearen eta fikzioaren arteko mugekin esperimentatzen nabil beti, artea ekintza bilakatzeko xedez" - PostData\nIzan daiteke. Liburuan dena da jolasa, errealitateen eta fikzioen arteko ispilu joko bat, eta titulua hori ere bada: batetik, ondo esan duzun moduan, iraganarekiko sentimendu bat islatzen du. Batzuetan saiatzen gara oroitzen gure bizitzetan garrantzitsua izan den une bat, eta konturatzen gara akaso sentsazio orokorrak gogoratzen ditugula, baina ez hitz, usain edo kolore zehatzak. Iragana oroitu nahian, batzuetan sentitu izan naiz VHS zinta zahar bat eskuetan edukiko banu bezala: zeozer oso baliotsua dago bertan grabatuta, baina dagoeneko formatu zaharkitua denez ez dago hura ikusteko aparatua lortzerik. Bestetik, liburuko ispilu joko horretan VHS bada zeozer gehiago ere, baina ez dut spoilerrik egingo…\nEleberri honetan, Ilehoriak Detektibea kontratatuko du, hilketa baten misterioa argitu dezan. Baina ez hilketa eta ez detektibea bera, ez dira arruntak. Misterio eleberri bat da?\nAgian bai, agian ez, ez dakit inporta duen. Niri bizitza bera iruditzen zait misterio bat, kutsu erlijiosorik gabe, noski; pertsonak misterio bat dira, jendearen nahiak eta jokamoldeak misterio bat dira, historiaren bazterrean geratutako istorio txiki oro da misterio bat. Liburuan badago nobela beltzen imajinarioa erabiltzerakoan jolas moduko bat, baina helburua ez da izan generoko lan bat egitea. Kontrakoa, genero marka batzuk nabarmenduz generoa difuminatzea izan da ahalegina. Ilehoriak Detektibea kontratatuko du, bai, hilketa bat argitzeko; baina hortik aurrera guztia izango da ez ohikoa. Hasteko eta behin, fikziozkoak diren pertsonaiek badutelako fikziozkoak izatearen kontzientzia bat. Bestetik, lan hau oso urrun dago –zentzu guztietan– Roberto Bolañoren\nLos detectives salvajes-etik, baina ez nuke egia osoa esango omenaldia aitortuko ez banu.\nPoetatzat eta antzerkilaritzat hartu izan zaitudala esango nuke, eta iruditu zait liburu honetan badirela halako kutsu berezi batzuk, esaterako, absurdoaren oihartzuna aditu dut elkarrizketen tonuan. Nola ikusten duzu zure bilakabidea?\nAbsurdoa oso maite dudan adierazteko modua da, umorera eta ironiara iristeko modu bat, errealitatea asimilatzen saiatzeko heldulekua. Hasieratik oso argi nuen umore zatiak eta gogoeta pisutsuagoak elkarrekin kontrastean joan behar zutela. Bizitza ere halakoxea sentitzen dudalako, absurdoa, eta serioa, eta tarteka barregarria. Sarritan esaten da idazle batek etengabe liburu bera idazten duela, liburu ideal definitibo horren bila dagoela modu ezberdinetan. Zentzu horretan, liburu hau oso gertu ikusten dut aurretik idatzitakoetatik, forma ezberdinak hartu arren bilaketa bera da. Agian kontrako bidea saiatzen ari naiz egiten, betidanik\nzehaztasun osoz buruan idatzita izan dudan liburua aldiro modu ezberdinetan desegituratzen ari naiz; batzuetan poesia moduan, besteetan antzerki, edo saiakera, edo narrazio moduan. Poesiatik iritsi nintzen behinola antzerkira, eta horregatik, agian, performancearekin lotura duten kodeetan nabil edozein forma hartuta ere: errealitatearen eta fikzioaren arteko mugekin\nesperimentatuz, artea ekintza bilakatzeko xedez. Edo, agian, hau guzti hau koartada diskurtsibo oso eder bat da, eta ez dakit besterik egiten beste modu batean.\nNola eragin dio konfinamenduak eleberri honen prozesuari?\nAlde batetik, hainbeste eromen surrealistaren artean, hainbeste kolpe politiko kezkagarriren artean, zentzutasuna mantentzeko salbamendu-jaka izan da. Guztia mugarik gabeko paralisian murgilduta zegoenean, –antzokiak, besteak beste, itxirik–, idazten jarraitu ahal izan dut; helburu bat proiektatzen, nahiz eta ez jakin irakurlearengana noiz iritsiko zen. Edizio prozesua itxialdian\nzehar egin dugu, eta niretzat intentsua eta izugarri motibagarria izan da. Bestetik, galdera egiten nion neure buruari: tamainako eztanda sozial eta kultural baten ostean, aurretik idatzitako oro iraungita geratuko zen? Zentzua izango zuen liburuak koronabirusaren osteko jendartean? Kapituluka jardun genuen edizioan lanean, eta azken kolpe batean osorik berrirakurtzea izan zen suzko froga: lasaitu egin nintzen, are gehiago, pasarte batzuei lehen baino gaurkotasun handiagoa ikusi nien.\nKoronabirusak ekarritako erronkarekin jarraituz, nola ikusten duzu kultur jardunaren etorkizuna?\nKultura telematikoa momentuko urgentziari erantzuteko antidoto ona izan den arren, ezin zaigu bide hori besterik gabe instalatua geratu. Ezerk ezin du ordezkatu itxialdia amaitzear zela MPK bildumako liburuak harpidetzari esker etxean jasotzean sentitu nuen zirrara: liburu berriak, bizitzeko droga berriak! Ezerk ezin ditu ordezkatu zuzeneko besarkada ilegalak, muxu klandestino arduratsuak, eta batez ere, ezin dira ordezkatu zuzeneko musika eta antzerki emanaldiak. Zaila izan arren moduak topatu behar dira, ezin gara besterik gabe kultura telematikoarekin konformatu. Desiratzen nago VHS liburuko pasarteren bat zuzenean irakurri\nahal izateko, jendaurrean, berdin zait nola, baina egin. Hor, jendearekin, osatuko da guztiz niretzat liburuaren esperientzia.\ndanele sarriugarteeleberriaelkar aldizkaria 60euskarazko edukiakOier Guillansusavhs\n← Jabi Elortzari elkarrizketa elkar aldizkarian\nOlaialaia, lehen emozioak ikasten →


Applek kostuak kontrolatu nahi ditu? Guo Mingyu: iPhone 5G PA erabilera berria espero baino txikiagoa izan daiteke - IC Components Limited osagai elektronikoak, zirkuitu integratua, kondentsadoreak, memoria, flash, diodoa, IGBT moduluak hornitzen ari dira online superstore elektronikoko osagaien banatzailearekin www.IC-Components.com-en.\nHasiera > Berriak > Applek kostuak kontrolatu nahi ditu? Guo Mingyu: iPhone 5G PA erabilera berria espero baino txikiagoa izan daiteke\nApplek kostuak kontrolatu nahi ditu? Guo Mingyu: iPhone 5G PA erabilera berria espero baino txikiagoa izan daiteke\nMingming Guo Tianfeng International analistak atzo (13) argitaratutako azken ikerketak adierazi du 2020ko bigarren seihilekoan iPhone berriarentzako 5G PA chipen eskaera espero baino txikiagoa izan daitekeela.\nTxostenak 5G iPhone bakoitzean erabilitako 5G PA chip kopurua murriztu zuen. Aurreko kalkuluaren arabera, sei nabarmen murriztu ziren bat edo bi. 2019ko ekainean egindako txostenean, Guo Mingdik iragarri du Apple-k sei 5G PA 6 txosten gehituko dituela 2020ko bigarren seihilekoan abiarazitako 5G iPhonera, n41, n77 eta n79 bi barne.\nHala ere, azken inkestak erakutsi du n41 ez dela gehiago erabiltzen 4G maiztasun ertaineko PA-rekin integrazioagatik eta 2x2 Uplink bertan behera uzten delako. Hori dela eta, espero da 2020ko bigarren seihilekoan 5G iPhone bakoitzak 1 edo 2 5G PA txip erabiliko dituela, hau da, n77 eta n79 bakoitzarentzat. , Edo n77 eta n79 batean integratuta daude.\nHorrez gain, Qorvok eta Skyworks-ek Broadcom ordezkatuko dute iPhone 5G PA hornitzaile gisa, eta Broadcom-ek n41 eta maiztasun handiko PAak hornitzera bideratuko du soilik (Broadcom ia 11 11 serieko hornitzaile bakarra da erdi eta goi maiztasuneko hornitzaile bakarra). AZL). Aipagarria da, Broadcom-ek iPhone 5G PA hornikuntzatik ateratzeagatik, iPhone 5G PA negozio egonkorra espero baino txikiagoa dela eta Txinako telefono mugikorren merkatuaren gainbehera arriskuan dagoela. Epe luzerako joera egonkorra aztertzen ari den arren, konpainiaren negozio orokorra Egoera luzea eta laburra ez da ezagutzen.\nHornikuntza-kateak adierazi du Applek 5G PAren doikuntza iPhone 12ren gehiegizko eskaria dela eta osagaien hornikuntzaren presioa murrizteko, eta bestea osagaien kostuak kontrolatzea dela.


Donostia Zinemaldia :: Los hijos del último jardín\nLos hijos del último jardín / Sons of the Last Garden (Azken lorategiko seme-alabak)\nGizonik baketsu eta jasanberarena ere bere onetik atera dezake txirotutako herri bati lapurreta egitearen zantarkeriak. Fernando ameslari hutsa da, eta horrelakoxea denez, bere gizarteari begiratzen dionean, odola berotzen zaio. Ezkerreko militantzia doilortuak huts egin dionez, halako gehiegikeria eta ustelkeriaren aurrean zer egin ezean sentitzen da. Zer edo zer egin nahi eta bere kasa aritzea beste aukera hoberik ez du ikusiko. Herriko diruarekin aberastu den politikari ezagun baten zinismoak ekintzara bultzatuko du. Abentura horretan ondoan izango dituen lagunak beste arrazoi batzuk daukazte eta denek elkarrekin beren balioak kontrajarriko dituzte muturreko egoera batek bultzatuta, zeinak errealitatearen aurpegi konplexua ezagutzera eman diezaigukeen.\nLa Pazen (Bolivia) jaio zen, eta Txileko Unibertsitateko Institutu Filmikoan zuzendaritza ikasketak egin zituen. Boliviara itzulitakoan, Ukamau taldea sortu zuen (?Halaxe da? esan nahi du aimara hizkuntzan). Ukamau (1966) bere luzearen izena ere bada, Cannesen aurkeztu eta zuzendari gazteen saria jaso zuena. Mundu zabaleko zine-jaialditan saritutako film luze sail baten ondoren, Yawar Mallku (1969) edo El enemigo principal (1974) kasu, 1989an Donostiako Zinemaldiko Urrezko Maskorra irabazi zuen La nación clandestina filmarekin. Para recibir el canto de los pájaros (1995) lanak Locarnoko Epaimahaiaren Sari Berezia eskuratu zuen.


Natura parkeetako ibilbideak - Mendiak eta eremu naturalak\nNatura parkeetako ibilbideak/\nGipuzkoako Foru Aldundia Gipuzkoako Lurralde Historikoa egituratzen duen Bide Sare bat ari da sustatzen. Horretan, kostatik hurbileneko paisaietan zein barnealdekoetan ari da murgiltzen, sakon murgildu ere, natura, kultura eta historia aldetik esangura berezia duten korridore batzuetan zehar.\nAiako Harriko ibilbideak\nAiako Harriko Parke Naturalak 6.913 hektareako azalera du eta, 800 metrotik gorako granitozko hiru tontorrek, oso itxura berezia marrazten dute: Irumugarrieta, Txurrumurru eta Erroilbide. Paleozoikoan sorturiko mendigunea izanik, Gipuzkoako materialik zaharrenak barneratzen ditu. Aiako Harriko ibilbideak\nAizkorri-Aratz Parke Naturalak 19.400 hektareako azalera du eta Altzania, Aratz, Aizkorri, Urkilla, Zaraia edo Aitxuri tontorrek eraturiko lerroak, Bizkaiko Golkoa eta Mediterraneoaren urak banatzen ditu. Bertan sortzen dira Gipuzkoako ibai nagusietako hiru: Deba, Urola eta Oria. Aizkorri-Aratzeko ibilbideak\nAralarko Parke Naturalak 10.971 hektareako azalera du eta, Ganbo mendiak (1.412 m) parkeko alderdi gipuzkoarraren kota altuena osatzen du. Aralar, duela 50 milioi urte altxaturiko goi-lautada da, eta kareharriz osatuta dagoenez, elementu horri loturiko leize, haitzulo eta lurrazpiko errekak jasotzen ditu. Parkearen azaleraren laurdena pagadiz estalita dago. Horien gehiengoak, Lizarrustiko gaina eta Balankaleku artean agertzen dira, Gipuzkoako pagadirik zabalena osatuz. Natura-ondarearen benetako harribitxia da. Aralarreko ibilbideak\nPagoetako Parke Naturalak 1.335 hektareako azalera du eta, Urruztume eta Pagoeta tontorrek, inguruaren sabaia osatzen dute. Goialde horietatik hasita, haginak eta gorostiak han-hemenka barneratzen dituzten pagadien eremua zabaltzen da. Hegoaldean Altzolarasko bailara zoragarria dago. Pagoetako ibilbideak\nZumaia-Deba Biotopoko ibilbideak\nDeba eta Zumaia arteko itsasertz babestu honek 8 kilometro inguru eta 4.299 hektareako azalera du. Biotopoak, Euskal Autonomia Erkidegoko itsasertzeko ekosistema guztien artean geologia, paisaia eta naturaren aldetik oso balio handia duten elementuak ditu. www.geoparkea.com Zumaia Deba Biotopo Babestuko ibilbideak\nPasealeku Irisgarrien Sarearen helburua da pertsona guztiek aukera izatea naturaz eta, zehazki, Gipuzkoako parke naturalen esentziez gozatzeko. Ibilbide sare honen bidez Gipuzkoako natur, kultur eta historia aberastasuna erakutsi nahi da, betiere ahalik eta inpakturik txikiena sortuz ingurumenean.\nBiztanleriaren bilakaerari buruzko azterketek erakusten dutenez, adineko pertsonak eta desgaitasunen bat dutenak gero eta gehiago dira. Aldi berean, biztanleriaren talde horrek gero eta gehiago eskatzen eta behar du naturaz eta aisiaz gozatu ahal izateko aukera.\nDesgaitasuna duten pertsonak -fisikoa, ikusmenekoa, entzumenekoa, adimenekoa edo organikoa, aldi baterakoa edo iraunkorra- ere kontuan hartzen baditugu, gizartearen zati handi batek mugatua duela natura inguruneaz gozatzeko aukera ikusiko dugu. Gizarte zati horretan sartzen baitira lesio puntualak dituzten pertsonak eta, euren gaitasuna edo mugikortasuna, denboraldi baterako, murriztuak dituzten pertsonak.\nBeraz, herritar guztiek naturaz gozatzeko aukera izan dezaten, beharrezko euskarriak eman behar zaizkie, hain zuzen pertsona guztiek modua izan dezaten natura ingurunera kalitate, erosotasun eta segurtasun bermez hurbiltzeko.\nPasealeku irisgarriak 1,5 – 2 km luze ingurukoak dira, eta balio natural, historiko edo kultural garrantzitsuak dauzkaten inguru enblematikoetan daude.\nPaseo errazak dira, zeren eta gehienezko maldak % 8koak baitira, eta malda handieneko tarteetan meseta nibelatuak prestatu dira gainera, atseden hartu ahal izateko. Bidea 2 m zabal da, eta zorua hormigoi inprimatuzkoa, egokia alegia aulki gurpildunentzat eta ibiltzeko zailtasunak dauzkaten pertsonentzat. Bideek uki desberdineko gida distal bat daukate, itsuek ere trazatuaren nondik norakoak ezagutu ahal izan ditzaten. Era berean, zeharkako gida batzuen bidez informazio-panelak adierazten dira bidean zehar.\nPasealekuek baranda bat daukate, altura biko eskudel batez; horretan ukipen-plakak eta botoiak jarri dira, distantzia, atsedenleku, panel, eserleku eta abarri buruzko informazioa emateko.\nIbilbideetan zehar informazio panelak aurkituko ditugu, altuerliebe eta braillez prestatuak, inguruko natur eta kultur baliabideei buruzkoak. Brontzezko hainbat figura ere jarri dira, faunako espezie batzuk erakustearren.\nIbilbide osoan zehar zurezko eserlekuak jarri dira, diseinu irisgarrikoak; horietatik bista zoragarriak izango ditugu gozamenerako.\nIlundutakoan ere orientatzen laguntzeko, pasealekuak argituta egoten dira, bi orduz, bidekaria abiapuntura itzuli ahal izan dadin. Bideko argiaz gain, argi berde puntu batzuk jarri dira norabide bateko ibilian, eta argi gorrikoak, berriz, kontrakoan.\nAizkorri-Aratzeko eta Aralarko parke naturaletako pasealeku irisgarriak eginda daude jada, eta Arantzazun eta Larraitzen (Abaltzisketa) daude, hurrenez hurren. Pagoetako pasealekua proiektu fasean dago, eta Aiako Harrikoa plangintza fasean.\nAizkorriko Parke Naturalean aukeratutako ibilbidea aspaldiko bide bat da, eta Arantzazuko santutegia eta Gomiztegi baserria, gaur egun Artzain Eskola dena, lotzen ditu. Garrantzi historiko handiko ibilbidea da, eta erakargarritasun handiko bi leku lotzen ditu. Gomiztegi baserriak garrantzi handia izan du Arantzazuren historian, lurreko produktuen hornitzailea baitzen Apaizgaitegirako eta Komenturako.\nGarai batean maiz egiten ziren Gomiztegiren eta Arantzazuren arteko joan-etorriak, baina gaur egun gutxi erabiltzen da ibilbide hori. Hura egokituta, aldiz, Santutegira eta Gandiaga Topagunera inguratzen den jende ugariak ingurune natural paregabeaz gozatu ahal izango du, inguru hartako mendi irteerei beste aukera bat eskainita.\nDistantzia: 3,5 km (joan – etorri)\nDenbora: 1 ordu (joan – etorri)\nDesnibela: < 100 m\nGehienezko garaiera: 800 m\nGutxieneko garaiera: 740 m\nBalorazioa: oso erraza\nOinetakoak: ez da oinetako berezirik Behar\nLarraizko pasealeku irisgarria Larraizko ermitan (Abaltzisketa) hasten da, Aralarko Parke Naturaleko ate nagusietako batean, eta Abaltzisketako herriguneraino heltzen da. Pasealeku horrek Aralarko Parke Naturalaren ikuspegi zoragarriak eskaintzen ditu, eta baita Amezketa eta Abaltzisketako udal-barrutietako landa eremuetakoak ere, baso erabilerak, nekazaritza eta abeltzaintza elkarrekin bizi direla.\nDistantzia: 3 km (joan – etorri)\nDenbora: 50 minutu (joan – etorri)\nGehienezko garaiera: 410 m\nGutxieneko garaiera: 370 m\nDSS2016 GR Sarea\nHondarribitik Mutrikuko Saturraran hondartzaraino doan mendi Ibilbide Luze (GR) hau garai bateko baleazaleek, zelatatzeko, erabiltzen zituzten talaietatik zehar doa eta, hortik zidorraren izena. Itsasoari begira egiten den bide honetan Jaizkibel-Ulia KBEa, Iñurritza Biotopoa, Garate-Santa Barbara KBEa eta Euskal Kostaldeko Geoparkea gurutzatzen dira; baita ere, hainbat hondartza, kala, gotorleku, herri eta auzo. Horregatik, aukera paregabea eskaintzen du Gipuzkoako natura eta kultura ezagutzeko. GR 121 Talaia ibilbidea\nMutrikutik Arantzazura doan mendi Ibilbide Luze (GR) hau Gipuzkoaren eta Bizkaiaren arteko mugatik doa: Kantauri itsasoa Aizkorri-Arazko Natur Parkearekin lotzen du. Deitura egoera horri zor dio, bidea, mugatik, bizkarrez bizkar baitoa eta Bizkaia izena ere bizkarretik datorrelako. Xenda honetan zehar Arno KBEa igaroko da eta baita industriaguneak ere, lurraldeari hainbat urtetan indarra eman diotenak: aspaldiko gatzagetatik hasita gaur egungo altzairu lantegietaraino, labe garaiak ahaztu gabe. GR 121 Bizkar ibilbidea\nEpai hitzak esanahi asko ditu, horien artean: mendi tontor eta mozketa: Mendi Ibilbide Luze (GR) honek izena bi horietatik hartzen du. Alde batetik mendi-zerra ugari gurutzatzen direlako eta, bestetik, Nafarroaren eta Gipuzkoaren arteko muga honetan hainbat herri-baso daudelako, nondik inguruko biztanleek etxerako egurra, epaitza, mozten duten. Xendan zehar Aralar Natur Parkea, Leitzaran Biotopo Babestua eta Aiako Harria Natur Parkea gurutzatzen dira, Lizarrustitik Hondarribiraino. Nafarroaz gain, Iparraldetik ere igarotzen da ibilbidea. GR 121 Epaipide ibilbidea\nAralarko eta Aizkorri-Arazko Natur Parkeak lotzen dituen Ibilbide Luze (GR) zirkular honek gaztaren ekoizpenean dauden arlo desberdinak ikusteko aukera ematen du: artaldeek bazkatzen duten zelaietatik hasita, haien esnearekin egindako gazta saltzen den merkatuetaraino. Bidean artzain-txabolak, saroiak, bentak, artzaintzaren eta gaztaren museoak eta artzain eskola aurkitzen dira. Baita ere, artzainen bizitzarekin eta heriotzarekin lotura zuzena duten hainbat megalito. Horretaz gain, burdinola- eta meatze-arrastoak, santutegiak eta elizak eta beste hainbeste giza eraikin ere ikusgai dira. GR 283 Gaztaren ibilbidea\nArtzainek ardiak maiatzean igotzen dituzte lur garaietara eta urrian jaitsi zonalde epelagoetara, beti animalientzako belar bila. Ibilbide Luze (GR) honen bitartez Lizarrusti, Gipuzkoa eta Nafarroaren arteko muga, Zarautzekin, Gipuzkoar kostaldearekin, lotzen da artzain-bide horiei jarraika. Altxonbide izenak ere esanahi hori du: Artzainen Bidea. Xenda honen bitartez honako babesguneak lotzen dira: Aralar Natur Parkea (Lizarrusti), Hernio-Gazume KBEa, Pagoeta Natur Parkea eta Iñurritza Biotopo Babestua (Zarautz).GR 35 Altxonbide ibilbidea\nGipuzkoako ibilbide sarean luzeena eta gogorrena den mendi Ibilbide Luze (GR) honek Elgoibar Hondarribiarekin lotzen du hiru maratoiko distantzia batean. Xendan zehar Gipuzkoako bost ibai garrantzitsuenak (Deba, Urola, Oria, Leitzaran eta Bidasoa) eta hainbat mendizerra (Karakate-Irukurutzeta, Izarraitz KBEa, Ernio-Gazume KBEa, Adarra, Aiako Harria, ) gurutzatzen dira Gipuzkoako lurraldearen barnealdetik. Ezaugarri horiek garbi uzten dute ibilbidearen izenaren esanahia.GR 285 Mendibai ibilbidea\nZumaiatik Arantzazura doan mendi Ibilbide Luze (GR) honek Euskal Kostaldeko Geoparkea Aizkorri-Aratz Natur Parkearekin lotzen du, Izarraitz KBEa ere gurutzatzen delarik. Harriarekin duen harremana eta harri horiek sortzen duten zirrara dira bide honen ezaugarri nagusiak: Flyscheko, Ekaingo, Izarraitzeko eta Aizkorri-Aratzeko harriek aspaldiko garaien oihartzunak dakartzate; Loiolako santutegiko, Antio baselizako eta Arantzazu santutegiko harriek, berriz, haraindiko hotsak; eta Mirandaolako eta Brinkolako burdinola-errota guneetako harriek, azkenik, garai bateko industriaren zalaparta.GR 286 Araindarri (Hiru Tenpluen) ibilbidea


New Yorken egonaldia egiteko beken deialdiak EAEko graduatuentzat 5 urte beteko ditu | Sala de prensa del Museo Guggenheim Bilbao\nNew Yorken egonaldia egiteko beken deialdiak EAEko graduatuentzat 5 urte beteko ditu\nBilboko eta New Yorkeko Guggenheim Museoek abian jarri dute EAEko lau gazte graduatuentzako New Yorken egonaldia egiteko beken bostgarren deialdia. Egonaldiak 2019an egingo dira, eta izena emateko epea abenduaren 10ean itxiko da.\nHiru hilabeteko praktikaldian datza programa. New Yorkeko Solomon R. Guggenheim museoko hainbat arlotan lan egiteko aukera ematen du, bai arlo artistikoan bai museogintzan, eta honako hauei zuzentzen zaie: graduatu berri diren ikasleei (2016/2017tik ikasturtetik aurrera graduatutakoei); eta/edo 2014/2015 ikasturtetik aurrera graduatu direnei, baldin eta graduondoko bat ikasten ari badira. Halaber, eskatzaileak EAEn jaioak edo/eta 2017ko urtarrilaren 1etik bertan bizitakoak izan behar dute. Bestetik, ingelesezko maila altua izatea ezin bestekoa da, ahoz nahiz idatziz. Deialdiak bi praktikaldi barne hartzen ditu: bat udan garatzekoa eta bestea udazkenean. Horrek errazten du Museoko askotariko arloetan lan egiteko aukera eskaintzea; horien artean daude: arte-ardura arloa, garapen saila, artapen arloa, hezkuntza, erakusketen diseinua, finantzak, marketin saila, erregistroa eta argazkilaritza, besteak beste. Praktikaldian ikasleek hainbat proiektuetan parte hartuko dute, beste arlo batzuekin harremanetan egongo dira eta, esperientzia osatzeko, bisitaldiak egingo dituzte galerietara, bilduma pribatuetara, enkante-etxeetara eta hiriko beste museotara. Udako praktikaldia 2019ko ekaina eta abuztua artean izango da, eta udazkenekoa 2019ko iraila eta abendua artean. Diru-laguntza 3.500 dolarretakoa izango da.\nInteresdunek oinarriak ikus ditzakete eta izena eman dezakete hemen https://www.guggenheim-bilbao.es/empleo-y-practicas/basque-internships/ abenduaren 10 arte. Ekimen hau EAEko artista hasiberrientzako 2019ko egonaldi-programak osatuko du; egonaldi horiek ere New Yorken egingo dira.


Osteguneko Lurralde Batzordearen gainean EH Bilduk egin duen balorazioa - - Maxixatzen.eus\nOsteguneko Lurralde Batzordearen gainean EH Bilduk egin duen balorazioa\nAzkoitiko EH Bildu 2020-04-27 11:04\nOstegunean udaletxean egin zen Lurralde Batzordearen harira, EH Bilduk egin duen balorazioa azaldu nahi diegu herritarrei.\nLehenik eta behin, positibotzat hartzen dugu alkateak guztion arteko adostasunik gabe Azkarateko zabor planta ez dela eraikiko berrestea eta erabaki hori parte hartze prozesu baten bidez gauzatuko dela behin eta berriz azpimarratu izana. Zabor plantaren proiektua momentuz etetea ezer baina hobea den arren, argi eta garbi esan nahi dugu alkatearen hitzak kontuan izanez gero, eten ez, proiektua atzera botata egon beharko lukeela. Gure jarrera argi eta garbi azaldu dugu dagoeneko, bai udalean eta baita publikoki ere; ez dugu zabor planta hau babestuko.\nOsteguneko bileran Udal Gobernuak eta udal teknikariek Arau Subsidiarioen 4. Aldaketaren inguruko balizko proposamena azaldu ziguten ahoz. Beraz, proposamena nondik doan dakigun arren, informazioa idatziz jaso zain gaude guztia ondo aztertu ahal izateko. Bitartean, gure proposamena prestatuko dugu parte hartze prozesua egiten denean bertan aurkezteko.\nAmaitzeko, gaineratu nahi dugu guretzat garrantzia handikoa dela apirilaren 15ean udalari eskatu genion ikuskaritza aurrera eramatea. Alarma-egoeran gaudelako zailtasunak egon daitezkeela esan diguten arren, guretzat ezinbestekoa da lehenbailen egitea.


Aigaliers - Wikipedia, entziklopedia askea.\nAigaliers Okzitaniako udalerri bat da. Administratiboki Frantziako Gard departamenduan dago, Okzitania eskualdean. 2013an 493 biztanle zituen.\nDaniel BOYER (2014-2020)\n44° 03′ 34″ N, 4° 19′ 13″ E / 44.0594°N,4.3203°E / 44.0594; 4.3203Koordenatuak: 44° 03′ 34″ N, 4° 19′ 13″ E / 44.0594°N,4.3203°E / 44.0594; 4.3203\nBaron, Belvézet, Foissac, Saint-Just-et-Vacquières, Serviers-et-Labaume eta Seynes\n2007an Aigaliers udalerrian erroldatutako biztanleak 467 ziren. Familiak 177 ziren, horien artean 36 pertsona bakarrekoak ziren (16 bakarrik bizi ziren gizonak eta 20 bakarrik bizi ziren emakumeak), 59 seme-alabarik gabeko familiak ziren, 74 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.\n2007an 263 etxebizitza zeuden, 184 familiaren etxebizitza nagusia ziren, 65 bigarren erresidentzia ziren eta 15 hutsik zeuden. 249 etxeak ziren eta 6 apartamentuak ziren. 184 etxebizitza nagusietatik 145 bere jabearen bizilekua ziren, 24 alokairuan okupaturik zeuden eta 15 doan lagata zeuden; 2 etxek gela bat zuten, 15 etxek bi zituzten, 40 etxek hiru zituzten, 60 etxek lau zituzten eta 67 etxek bost zituzten. 147 etxek euren parking plaza propioa zuten azpian. 74 etxetan ibilgailu bat zegoen eta 97 etxetan bat baino gehiago zituzten.\nAigaliers udalerriko biztanleria-piramidea 2009an .\n2007an lan egiteko adina zuten pertsonak 296 ziren, horien artean 190 aktiboak ziren eta 106 inaktiboak ziren. 190 pertsona aktiboetatik 170 lanean zeuden (93 gizon eta 77 emakume) eta 20 langabezian zeuden (6 gizon eta 14 emakume). 106 pertsona inaktiboetatik 38 erretiraturik zeuden, 23 ikasten zeuden eta 45 "bestelako inaktibo" gisa sailkaturik zeuden.\n2009an Aigaliers udalerrian 178 unitate fiskal zeuden, 470 pertsonek osaturik. Pertsona bakoitzeko diru-sarrera fiskalaren mediana urteko 16.523 euro zen.\n2007an zeuden 23 komertzioetatik, 7 eraikuntza enpresak ziren, 1 ibilgailuen saltze eta konpontze enpresa zen, 5 ostalaritza eta jatetxe enpresak ziren, 4 higiezinen enpresak ziren, 4 zerbitzu enpresak ziren eta 2 administrazio publikoko enpresak ziren.\n2009an zeuden norbanakoentzako 9 zerbitzu publikoetatik, 1 ibilgailuen konpontzeko eta nekazaritza tresnetako lantokia zen, 2 igeltseroak, 2 zurginak, 1 eraikuntza enpresa, 2 jatetxeak eta 1 higiezinen agentzia.\n2000. urtean Aigaliers udalerrian 30 nekazaritza-ustiategi zeuden, 442 hektarea erabiltzen.\nFoissac (2,5 km)\nBaron (3,2 km)\nServiers-et-Labaume (3,7 km)\nBelvézet (4,6 km)\nMontaren-et-Saint-Médiers (5,7 km)\nAubussargues (5,8 km)\nAzken aldaketa 7 urtarrila 2020(e)an, 11:12(e)tan\nOrriaren azken aldaketa: 7 urtarrila 2020, 11:12.


Zein herrialdetan egin daiteke lineako erosketa?\nHurrengo herrialdetan eros dezakezu orain: Espainian, Portugalen, Frantzian, Italian, Alemanian, Erresuma Batuan, Austrian, Belgikan, Holandan, Irlandan, Luxenburgon, Suedian, Norvegian, Danimarkan, Monakon, Suitzan, AEBetan, Japonian, Polonia, Txina eta Kanada.\nZein hizkuntzatan nabiga daiteke?\nHurrengo hauek dira Zara.com webguneak eskaintzen dituen hizkuntzak: gaztelera, ingelesa, alemana, portugesa, frantsesa, italiera, nederlandera, euskara, galiziera, katalana, daniera, grekoa, japoniera, koreera, norvegiera, errusiera, suediera, txinera eta poloniera.\nPrezio bera eskaintzen dute Zararen lineako dendak eta nire ohiko Zara dendak?\nBai, baina merkatuetako webgunean dauden prezioen eta jantzien etiketetan dauden prezioen artean desberdintasunik egongo balitz, prezio egokia erosketa egin den herrialdeari dagokien etiketetakoa izango da beti.\nBirjartzen dituzte artikuluak agortuta daudela adieraziz?\nArtikulu bat agortuta badago, ahalik eta azkarren birjartzen saiatuko gara. Izakinik egongo ez balitz, webgunetik kenduko genuke.\nArgazkian ikusten dudan produktu bera jasoko dut?\nBai, artisau prozesua duten produktuetan izan ezik, ezberdintasun txikiren bat egon baitaiteke akaberan.\nJaso dezaket Zarako azken nobedadeen eta eskaintzen gaineko aldizkako informazioa?\nBai. Newsletter atalean sartu besterik ez duzu Zarako azken nobedadeei, lookbook-ei eta gertakizunei buruzko informazioa jaso nahi baduzu.\nNewsletter zerbitzuan baja eman dezaket?\nNewsletter atalean oso erraz eman dezakezu baja. Datuak bete eta bidali botoia aukeratu.\nNola berreskura dezaket ahaztu dudan pasahitza?\nZure pasahitza ahaztu baduzu, Saioa hasi eremuan berreskuratu ahal izango duzu. Eman zure helbide elektronikoa eta posta elektroniko bat bidaliko dizugu jarraitu beharreko pausoak jakinaraziz. Nola ziurta dezaket erosketa ondo burutu dudala?\nZure eskaera egiten duzunean, berrespen mezu elektroniko bat jasoko duzu. Jasotzen ez baduzu, jar zaitez harremanetan gure bezeroen arretarako saila bezeroen arretarako sailarekin.\nJakin dezaket zein egoeratan dagoen nire eskaera?\nBai. Zoaz zure kontutik burututako eskaerak atalera eta zure eskaeraren egoera denbora errealean ikusteko aukera izango duzu.\nEzabatu dezaket artikuluren bat nire eskaeratik?\nBai. Nahi ez dituzun artikuluak ezaba ditzakezu erosketa saskitik baldin eta eskaera izapidetu ez baduzu.\nEzezta dezaket nire eskaera?\nBai. Zure eskaera ezezta nahi izanez gero, zure kontutik egindako eskaerak atalera jo behar duzu.\nZer egin behar dut artikulu akastun bat iristen bazait?\nZara.com webguneak egoera onean dauden artikuluak baino ez ditu saltzen; beraz, ezohiko akatsen batekin iristen bazaizu arropa, jar zaitez harremanetan gure bezeroen arretarako saila rekin.\nZer egin behar dut okerreko artikuluren bat iristen bazait?\nErrore bat egon bada eta eskatu ez duzun artikuluren bat iristen bazaizu, jar zaitez harremanetan gure bezeroen arretarako saila bezeroen arretarako sailarekin.


Donostia International Physics Center – Lantegia - Abstraktuen bidalketa\nHasiera > Ekintzak > Workshops 2009 > Workshop on "Bio-Inspired Photonic Structures".\nDonostia-San Sebastián, the Basque Country, Spain,\n9-15 July, 2009. > Abstraktuen bidalketa\nPrograma eta Abstraktuak\nAbstraktu bat lantegi honetara bidaltzeko, bete itzazu datu-orriko sei pausuak. Lehendik idatzita baduzu abstraktuaren testua, ez zenuke hamar minutu baino gehiago iragan behar datu-orria betetzen. Datu-orriko pausu guztiak pantaila honetan erakusten dira.\nOharra: Abstraktuaren testua dokumenturen batean prestaturik edukitzea komenigarria da, datu-orriari ekin baino lehen. Hortaz, kopia dezakezu bera eta zuzenean itsatsi. Datu-orria 20 minutuz baino gehiago uzten baduzu irekita, datuok galdu egingo dira eta berriz ekin beharko diozu lanari.\nURRATSA 1: Harreman-datuak\nURRATSA 2: Abstraktuaren datu orokorrak\nMota: Posterra Hitzaldia osoko bilkuran Ahozko emaitza\nURRATSA 3: Egileen jatorri-tokiak\nAbstraktuari dagozkion jatorri-toki guztiak eranstea aholkatzen da, beraren egileak azaltzen hasi aurretik.\nIdatz ezazu lehen tokia eta "Erantsi" teklari sakatu. Gero, gainerakoak erants ditzakezu.\nEsaterako: Euskal Herriko Unibertsitatea. Donostia-San Sebastián.\nURRATSA 4: Egileak\nEgile gehiago erantsi ahal izateko, Abstraktuari dagozkion jatorri-tokiak erantsi behar dituzu lehendabizi.\nURRATSA 5: Abstraktuaren edukia\nOndoren, abstraktuaren testua idazteko gunea eskainiko zaizu. Testua beste dokumentu batetik kopiatzea eta hura itsastea aholkatzen dizugu eta gero, aukerako teklak erabiliz, dagokion formatua ematea.\nOharra: antolatzaileei abstraktuaren liburua egitea errazagoa izan dakien, matematika-formula konplexurik ez erabiltzea aholkatzen dizugu, abstraktuaren testuan behinik behin. Haiek ezinbestean erabili behar badituzu, ez bete 5.1 pausua, ezta 5.2a ere, zoaz 5.3 pausura zuzen.\nURRATSA 5.1: Abstraktuaren testua\nURRATSA 5.2: Irudiak\nAbstraktuaren testua ilustratzeko irudiak igotzeko aukera duzu. (Gutxienezko neurriak: 125 x 80 píxel)\nURRATSA 5.3: Abstraktuaren bidalketa, Word-txantiloiaren bidez\nOharra: matematika-formularik erabili behar ez baduzu, ez da beharrezkoa pausu hau betetzea. Haiek ezinbestean erabili behar badituzu, jarraitu ondorengo oharrei:\n1º Word-txantiloia deskargatu eta bera erabili abstraktuaren edukia idazteko.\n2º Txantiloi horren bidez idatzitako dokumentua disko gogorrean gorde ezazu eta datu-orri honen bidez bidal ezazu:\nURRATSA 6: Abstraktuen bidalketa\nSartutako datu guztiak zuzenak direla egiazta ezazu, eta "Bidali" teklari sakatu.


ELHUYAR Basque Research - Elkarrizketa: “Gaur egun Euskal Herria dena aztertu dugu, aztarnategi nagusienen arteko bidegurutzea baita“\nHasiera > Elkarrizketak > “Gaur egun Euskal Herria dena aztertu dugu, aztarnategi nagusienen arteko bidegurutzea baita“\n“Gaur egun Euskal Herria dena aztertu dugu, aztarnategi nagusienen arteko bidegurutzea baita“\nArgitaratze-data: 13/03/08 | Kategoria: Ikerketa | Gaiak: #Humanitateak\nJoseba Rios. Arkeologoa\nPaleolito garaiko industria litikoan espezializatuta zaude.\nPaleolito garaiko industria litikoan espezializatuta zaude. Harriak dira garai hura ezagutzeko aztarnarik esanguratsuenetako bat?\nBai; izan ere, industria litikoak aukera asko ematen ditu informazioa lortzeko eta ondorioak ateratzeko: alde batetik, oso ondo kontserbatuta egoten da, eta, bestetik, oso ugaria da, ia aztarnategi guztietan topatzen da piezaren bat. Berez, aztarnategi bat giza aztarnategi bat dela, eta ez soilik paleontologikoa, esateko, tresnaren bat egon behar du. Gizakiek erabilitako tresnak dira; orduan, horren bidez jakin dezakegu nolako antolakuntza teknologikoa zuten gizaki haiek, eta zer egiten zuten leku jakin batean edo tresna jakin batzuekin.\nHortaz, industria litikoak oso ikuspegi zabala ematen digu. Ekonomia, lurraldea, gizarte-antolamendua eta arauak, portaera..., alderdi asko ezagutu ditzakegu industria litikoan oinarrituta. Eta lehen periodizazioak ere tresna litikoetan oinarrituta egin dira; hau da, topatutako tresnak sailkatuz eta denboran kokatuz. Horri esker bereizi dira Paleolitoaren periodoak edo denbora-tarteak. Horrenbestez, bai, industria litikoa oso garrantzitsua dela esan dezakegu, eta oso aberatsa denez, espezialista pila bat daude, eta beti ari gara mugitzen eta gauza berriak ikertzen.\nEta beste diziplinetako ikertzaileekin ere elkarlanean aritzen zarete, ezta?\nNoski, ikerketa osagarriak izaten baitira. Adibidez, aztarnategi batean harri-tresnak izan ditzakezu, eta, kontserbazioa ona bada, baita jandako animalien arrastoak ere. Eta animalia horietan ebakiduren aztarnak ikus ditzakezu agian. Datu guztiekin, argazki osoa izan dezakezu; bestela, alderdi bakarra ezagutuko duzu. Interpretazio zuzena egiteko, ikuspegi guztiak jaso behar dituzu.\nHalakoetan, hasierako ikuspegia erabat aldatzea ere gertatuko zaizue inoiz...\nHain juxtu, iruditzen zait hori dela gure lanaren pizgarri handienetako bat. Zuk daukazu ideia bat, eta ari zara lanean ildo horretatik, eta, halako batean, irakurtzen duzu artikulu bat, edo izaten duzu lankide batek egindako aurkikuntza baten berri, eta horrek goitik behera aldarazten dizu ordura arte zenuen hipotesia. Hori askotan gertatzen da, eta, gainera, oso garrantzitsua da, ez arkeologian bakarrik, zientzian oro har.\nAdibidez, orain dela ez urte asko, neandertalen inguruan aurreritzi pila bat zeuden: ez zutela ehizatzeko berariazko estrategiarik, sarraskijaleak zirela, ez zirela gizartea eta ekonomia antolatzeko gai, portaera oportunista zutela, eta abar. Eta hori, zergatik? Bada, ikusten zutelako neandertalen tresnetan ez zegoela aldaera handirik. Baina hori gertatzen zen zeukaten sailkatzeko era ez zelako aproposa zuten aldakortasuna ikusteko. Izan ere, analisi tipologikoa egiten zuten, hau da, itxuraren arabera sailkatzen zituzten tresnak, eta horretan oinarrituta uste zuten neandertalen teknologia oso oinarrizkoa zela eta ez zela aldatu denborarekin.\nGero, ordea, bestelako analisiak etorri ziren, adibidez, teknologikoa. Analisi horrekin, itxura ez ezik, itxura horretara iristeko prozesua ikusten da. Eta horrela joan ziren konturatzen tresnak egiteko prozesuak askotarikoak zirela neandertalen artean, ez bakarrik denboraren arabera, baita lekuaren arabera ere.\nHorrez gain, ohartu ziren jokabide batzuk ez zirela batere oportunistak, planifikatuta zeudela. Axlorren ikusten da hori, adibidez. Axlorren inguruan (Dima) ez dago suharririk, eta haiei suharria gustatzen zitzaien, oso erraza delako lantzeko, ahoak zorrotzak dira, asko irauten du... Inguruko harriak, aldiz, kalitate gutxikoak ziren. Orduan, zer egiten zuten? Bada, garai batzuetan, beste nonbait landutako suharrizko tresnak erabiltzen zituzten, eta haiek higatzen zirenean, inguruko harriekin egiten zituzten behar zituzten tresnak. Portaera hori nahiko oportunista dela esan daiteke. Baina beste garai batzuetan ikusten da suharria zegoen lekura joan, han tresnak egin, eta Axlorrera eramaten zituztela. Eta Axlorren tresna horiek bere horretan erabiltzeaz gain, haietatik ezpalak ateratzeko eta beste tresna batzuk egiteko ere erabiltzen zituzten. Hor planifikazio bat dago.\nBadakizue nondik ekartzen zituzten suharriak?\nBai, eta horretan ere egon da beste ikuspegi-aldaketa edo iraultza bat. Hasieran pentsatzen zen neandertalen lurraldeak nahiko mugatuak zirela; populazio txikiak zirela. Izan ere, lurralde handi bat kontrolatzeko, planifikazioren bat izan behar duzu, jakiteko non dauden baliabideak (ehiza, ura, kobazuloak, fruituak...) eta haiek noiz eta nola lortu.\nBada, gaur egun Euskal Herria deitzen den lurraldean neandertalen hiru aztarnategi nagusi daude: Axlor (Bizkaia), Lezetxiki (Gipuzkoa) eta Arrillor (Araba). Hirurak triangelu txiki batean daude; leku batetik bestera 15 km daude gehienez. Eta hiruretan ikusten da inguruko arrokez egindako tresnak dituztela maila batzuetan, baina beste batzuetan, suharriz egindakoak. Eta suharri hori ekartzen zuten Bizkaiko kostatik, edo Gipuzkoakotik, edo Urbasatik, edo Trebiñotik. Leku horiek mapa batean jarriz gero, ikusten da neandertalak nahiko eremu zabalean ibiltzen zirela.\nAre gehiago: leku horietako ekosistemak oso desberdinak dira elkarren artean, eta horiek guztiak ustiatzen zituzten. Horrek esan nahi du lurraldea ondo ezagutzen zutela eta gai zirela bizimodua, ehizatzeko estrategiak eta gainerakoak egokitzeko leku bakoitzera.\nEta jakintza hori belaunaldiz belaunaldi transmititzeko gaitasuna ere bazuten?\nBai, hori ere bai. Lurralde hori ustiatzeko ezinbestekoa zuten jakintza eta teknologia transmititzea, eta hori denbora luzez egin zuten. Hemen ditugun neandertalen arrasto gehienak azken Erdi Paleolitokoak dira, hau da, gutxi gorabehera duela 60.000-40.000 urte bitartekoak.\nTarte horretan, dena den, era askotako portaerak izan zituzten neandertalek, eta, alde horretatik, oso dira garrantzitsuak aipatutako hiru aztarnategi horiek, sekuentzia estratigrafiko oso zabalak baitituzte: Axlorren gutxienez hamar maila daude, Arrillorren beste hamarren bat, Lezetxikin sei-zazpi, eta batzuetan haien artean desberdintasun nabarmenak daude, eta beste batzuetan, oso txikiak. Horrek agerian uzten du neandertalen populazioek, aldakortasun kronologikoa eta geografikoa ez ezik, eboluzio historikoa ere izan zutela.\nHorregatik, nire ikuspuntutik oso zaila da hitz egitea neandertalen bizimoduaz. Zer garaitako eta zer lekutako neandertalez ari garen jakin behar da, ezin da orokortu. Edo, ikuspegi orokorra izateko, lekuko arkeologiatik abiatu behar zara.\nHain zuzen, Alvaro Arrizabalagarekin batera egin duzun ikerketa bat argitaratu da duela gutxi, eta lan horretan eremu geografiko batera mugatu zarete. " The first human occupation of the Basque Crossroads " artikuluaz ari naiz.\nHori da. Kontua da, ulertzeko lehen giza okupazioak Europan, leku oso garrantzitsu batzuk daudela. Bat da Atapuerca (Burgos), beste bat Orce (Granada), beste batzuk daude Frantzian... eta zer dago erdian? Hori da galdera. Eta ez da kontu makala, jakin nahian baikabiltza nondik iritsi ziren lehen gizaki haiek: Afrikatik edo Asiatik. Eta hori jakiteko, tarteko lekuak ezagutu behar dira.\nHala, guk aukeratu genuen gutxi gorabehera gaur egun Euskal Herria dena, izatez, hau gurutzebide bat baita, Frantziaren, Gaztelako lautadaren, Kantabriaren eta Ebro ibarraren artean. Lau gune horiek oso garrantzitsuak dira ikertu nahi dugun garai hori ulertzeko; horregatik jakin nahi genuen zer gertatzen zen hemen. Bibliografian, baina, ia ez zegoen sintesirik. Badago bat, Alvaro Arrizabalagarena, 2005ekoa, eta nahiko osatuta bazegoen ere, ordutik aldaketa nabarmenak egon dira: indusketak egin dira aztarnategi zaharretan zein berrietan, metodologia berriak erabili dira lehendik ezagutzen ziren aztarnak aztertzeko... Tamalez, ez dugu giza aztarnarik topatu, Lezetxikiko humero famatu hori izan ezik, baina agian hurrengo urteetan lortuko dugu zer edo zer.\nHortaz, informazio hori guztia aintzat hartuta, sintesi berritu bat egin dugu, ideia berriekin, eta hurrengo urteetarako ikerketa-lerro berriak zabalduz.\nZer ondorio atera dituzue, bada?\nBatez ere, gauza bat frogatu dugu lan honekin. Orain arte, indusketak sakonera txikian egiten ziren, metro bateko sakoneraraino edo, eta ez bazen ezer topatzen, ez zen industen jarraitzen. Izan ere, haientzat aztarna garrantzitsuenak Goi Paleolitokoak ziren, orduko gizakien eta gaurko euskaldunen artean omen zegoen erlazioa frogatu nahi zutelako. Hori zen Barandiaranen asmoa eta, hortaz, apenas zegoen Behe Paleolitoko aztarnarik. Lezetxiki salbuespenetako bat da, baina, normalean, ez zen sakonean industen.\nBaina, gero, beste helburu batzuekin beheko mailak industu ditugunean, ikusi dugu badaudela antzinagoko arrastoak, eta beste leku batzuetan ere egon daitezkeela. Beraz, beste era bateko indusketak diseinatu beharko ditugu, horiek topatzeko.\nAdibidez, Arlanpeko kasua oso esanguratsua da. Hara joaten bazara, ikusiko duzu oso zulo txikia dela, eta, lehen begiratuan, ez du ematen ezer egon behar duenik. Baina oso kobazulo zaharra da, oso aspalditik da inaktiboa, eta, mailaz maila, aztarna ugari aurkitu dira, baita Behe Paleolitokoak ere. Eta Askondon ere topatu ditugu Erdi Paleolitoko aztarnak, baina oso sakonean, maila antzu baten azpian. Garai batean, ez ziren sakonera horretara iritsiko, baina orain horren bila goaz. Hor aldaketa bat egon da.\nAipatzekoa da, bestalde, topatutako aztarna batzuk oso garrantzitsuak direla teknologia-antolamendua ezagutzeko. Hala, datorren urtean, arlo horretan hemen egindako hainbat ikerketa argitaratuko ditugu, eta erreferente bihurtuko gara Kantauri ertz osoan.\nBeste kontu bat ere badago tartean, eta da, lehen, datazioak egitean, ez zutenez datazio zehatzak egiteko aukera, zuhurtzia handiz jokatzen zela. Horregatik, aztarna zaharrenak duela 100.000 urte ingurukoak direla esaten zen. Baina gero etorri zen Atapuercako iraultza: aurrena duela 500.000 urteko aztarnak topatu zituzten, gero are zaharragoak, eta orain 1.200.000 urtetan daude. Eta agian zaharragoak ere topatuko dituzte.\nSinesgarria da hemendik 100 km-ra hain aintzinako aztarnak egotea, eta hemen zaharrenek 100.000 urte bakarrik izatea? Hori ezinezkoa da. Beraz, horrek dena berriro aztertzera eta gauzak bere garaian kokatzera eraman gaitu. Adibidez, Mendietako aztarnategian edo Irikaitzekoan, gauza batzuk uste genuen Behe Paleolitokoak zirela, baina itxura zuten zaharragokoa, arkaikoagoak ziruditen. Saiatu gara datazioak egiten, eta oraindik ez ditugu behin betiko emaitzak, baina, datu klimatikoetan oinarrituta, ikusi dugu bi glaziazioren artekoak direla.\nBerez, zuhurrena izango litzateke pentsatzea azken glaziazio-arteko garaikoak direla, baina, industria-mota kontuan hartuta, logikoagoa da pentsatzea aurreko glaziazio-artekoak direla, duela 500.000 urtekoak. Edo zergatik ez are lehenagokoak? Hori baieztatzeko, bestelako datazio bat behar da, baina ez du zentzurik jarraitzea esaten 100.000 urte dituztela.\nNi oraintxe bertan Frantziaren hegoaldean ari naiz lanean, Laurence Bourguignonekin, eta leku horren datazioa 1.200.000 urtekoa da. Berdina dugu Atapuercan, eta baita Orcen ere. Bada, erdian ere egon behar du zerbait. Agian desagertuta dago, baina aukera badago.\nOrain bide horretatik ari zara ikertzen?\nBai, CENIEH-n daramadan lerroetako bat hori da. Beste bat da zer gertatu zen Erdi Paleolitotik Goi Paleolitora, zergatik desagertu ziren neandertalak...\nGaldera tipikoa da hori.\nBai, oso tipikoa, eta azkenaldian horren inguruan bonbardaketa izugarria dugu, gainera, alde guztietatik: genetikatik, paleoantropologiatik, arkeologiatik... Eta, askotan, hipotesi oso iradokitzaileekin, baina, gehienetan, froga eskasekin. Beti gertatzen da gauza bera zientzian, ibili behar garela mugan; gelditzen bagara seguru gauden lekuan, ez dago mugimendurik. Hortaz, mugara joan behar dugu, baina, noski, mugan mugitzea arriskutsua da; batzuetan alde ilunera igarotzen zara, eta beste batzuetan zeunden lekuan geratzen zara. Onena oreka lortzea da, ez esatea beti-betiko gauzak, baizik eta saiatzea ideia berriak bilatzen, ideiak mugitzeko.\nJoseba Rios arkeologoak Giza Eboluzioari buruzko Ikerketa Zentroan (CENIEH) dihardu lanean, Burgosen. Industria litikoaz arduratzen da, bereziki Paleolito garaikoaz.\nAurretik, doktoretza egin zuen Kantabriako Unibertsitatean, eta gero, Eusko Jaurlaritzaren beka bati esker, Leipzigen aritu zen ikertzen bi urtez, Antropologia Ebolutiboaren Max Planck Institutu ospetsuan.\nHainbat indusketatan aritu da lanean. Azkenaldian, Bizkaiko aztarnategi zaharrenetarikoan dabil, Arlanpen (Lemoa).


2016a oso garrantzitsua izan da medicusmundi bizkaiarentzat, 50 urte osasun-eskubidea aldarrikatzen betetzea sekulako lorpena izan da. Eta horrela ospatu nahi izan genuen zuekin.\nIaz, urtarrilaren 17an berriz elkar aurkitzea erabaki genuen. medicusmundi bizkaiarentzat data oso garrantzitsua baita. Egun horretan, baina 1966 urtean, elkartea sortzeko lehen batzarra izan zen. Horregatik, eta urte osoan izandako ilusioa mantentzeko, datorren urtarrilaren 17an berriz elkartzea proposatu nahi dizuegu.\nAsteartean, urtarrilaren 17an, arratsaldeko 7etan, Bizkaiko Medikuen Elkargoan (Lersundi 9, Bilbo) elkar ikusteko gonbidapena luzatzen dizuegu, eta beste 50 urte osasun-eskubidea aldarrikatzeko brindisa egin dezagun!


Arazoa hitz bat edo esaldi bat mespretxuz erabiltzen denean sortzen da, eta honen eragina larria izan daiteke pertsona batzuengan, batez ere, hauen autoestimuan,kasu honetan emakume edo neskatila guztiengan .Emakumeentzako den produktu baten konpainiak, garbitasunerako oihaltxoak fabrikatzen dituen “Always” markak hain zuzen ere, benetan hunkigarria den kanpaina bat atera du “neskak bezala” esaldia era positibo eta ohoretsu batean erabiltzeko helburuarekin eta ez irain bat bezala, jende askok egin ohi duen moduan.\nHonetarako froga moduko bat gauzatu du “Always”-ek. Esperimentu honen helburua, 5-20 urte bitarteko ume eta gazte talde bati “neskek bezala” korri egitea, zerbait jaurtitzea, eta borroka egitea eskatzea izan da, zein erantzun mota emango zuten aztertzeko.\nEspero zen moduan, 13 urte baino gehiago zituzten mutil eta neskak modu ridikulu batean korri egiten, iletik tiraka borroka egiten eta indarrik gabe pilota jaurtitzen hasi ziren, erabaki eta intentziorik gabe. Esperimentuaren bigarren zatian, proba bera 10 urteko neskatila gazteei egin zitzaien, erantzuna ikaragarria izan zen. Galdera hau egitean indartsu eta gogoz egin zuten eskatutakoa, alegia, beraiek egiten duten bezala, eta ez neska izateagatik indarrik eta gaitasunik izango ez balute bezala.\nNeskatilek, oraindik ez dute hitz horien mespretxuzko esanahi “negatiboa” ezagutzen eta horregatik ez dute irain baten moduan hartzen, errealitatean ez baita iraina. Baina gizartean hala dela dirudi eta hazten direnean, gauzak edo jarduerak “neskak bezala” egiteak ahulezia irudikatzen duela ulertaraziko die gizarteak, honekin konturatzean autoestimua jaitsiko zaie seguruenik eta jada proba hau ez lukete egingo gaitasun handia izango balute bezala. 13 urtetik gorako jendeak egin duen bezala egingo lukete, pentsatuz emakumeak ahulak eta indargabeak direla. Baina momentu hori iritsi aurretik esan bezala, korrika gogoz egingo dute, eta bizitza osoa hartan arituko balira bezala borrokatuko eta jaurtiko dute edozer gauza, hori baita errealitatea. Beraz, horrelakorik gerta ez dadin eta neska-mutil parekideak izan gaitezen ez dezagun horrelako espresiorik erabili.\nHaietako neskatila bati galdera bat egin zioten, ea zer ulertzen zuen “neskek bezala” korri egiten zuela esaten ziotenean eta neskatilak hau erantzun zuen: “ahal duzun azkarren korri egitea da neskek bezala korri egitea”. Harro eta gogoz eman zuen erantzuna.\nIzugarria da hitz arrunt batzuk duten eragina eta boterea norbait irainduta eta lotsatuta sentiarazteko. Edo zer botere duen negatiboki erabilita dagoen esaldi huts batek genero baten ikuspegian eragina izatera ailegatzeko. Honek ideia orokor bat sortzen du, pentsarazten duena emakumeak ahulak, okerragoak, indargabeak...garela. Eta hau ez da zilegi emakumeen izena zikintzen baitu.\nEta ez da ezer txarra emakume izatea, ez da txarra emakumeak bezala korri egitea, ez da txarra emakumeak bezala jaurti edo borrokatzea. Ezin du txarra izan, emakumea izanez gero nola egingo duzu bada hau guztia? Emakume batek bezala noski. Eta gogoz, lotxarik gabe, modu ausartean, bakoitzak dakien bezala. Emakumea izateagatik konplexurik izan gabe.